title: Jääkärin morsian (vuoden 1938 elokuva)

text: "Jääkärin morsian" heijastelee myös toista maailmansotaa edeltänyttä antisemitismiä. Kohtauksessa eräs suomalaissankari potkaisee juutalaisvastaisesta propagandasta tutun stereotyypin ulkonäön omaavaa vakoilija Merovitshia takapuoleen huutaen samalla ”Jutku perkele!”.


title: Jääkärin morsian (vuoden 1938 elokuva)

text: "Jääkärin morsian" oli Suomi-Filmin tuottoisin elokuva vuonna 1938.


title: Jääkärin morsian (vuoden 1938 elokuva)

text: Saksan 27. kuninkaallinen jääkäripataljoona on syksyllä 1916 palaamassa rautateitse rintamalta ja saapuu Tuckumiin (nykyisin Latvian Tukums) Riian länsipuolelle. Yksi palaajista, jääkärikorpraali Martti Kari, ihastuu suojelijansa paroni Lichtensteinin seurassa matkustavaan liiviläiseen tanssijattareen Sabinaan. Toinen jääkäri Mikko estää paronin pääsyn sotilasjunaan, mistä kiivastunut paroni alkaa sättiä jääkäreitä. Suuttunut Martti lyö Lichtensteinia ja saa kahden viikon arestin.


title: Jääkärin morsian (vuoden 1938 elokuva)

text:
Libaussa paroni vie Sabinan rakastajattarensa Sonja Strandin luo tämän ravintolaan Kultaiseen ankkuriin. Vaikka Sonja on selvästi mustasukkainen, hän tarjoaa Sabinalle töitä tanssijana. Martti kärsii yhä arestiaan kasarmin putkassa, kun muut jääkärit lähtevät Kultaiseen ankkuriin iltaloman viettoon. Siellä Sabina tanssii, Mikko vokottelee tarjoilijatarta ja antaa löylytyksen paronia tapaamaan tulleelle juutalaiselle Isakille. Mikko epäilee Isakia vakoilijaksi. Jääkäri Kalpa, joka on aiemmin muistellut jääkäriaktivismin alkuaikoja Suomessa, vie Sabinan tapaamaan putkassa olevaa Marttia.
Jääkärit palaavat rintamalle, ja vapautettu Martti jättää jäähyväiset Sabinalle. Saksalaisten sodanjohto ja suomalaisjoukkojen päällikkö eversti Franck miettivät, miten viimeaikaiset suuret tappiot voitaisiin jatkossa välttää. Suurin ongelma on peitenimellä Merovitsh toimiva vakooja, joka on välittänyt vihollisille tietoja saksalaisten suunnitelmista ja joukkojen liikkeistä.


title: Jääkärin morsian (vuoden 1938 elokuva)

text: Sonja katkaisee välinsä Sabinaa yhä tiiviimmin piirittävään paroniin ja uhkaa paljastaa tietonsa. Ruokakomerosta varkaista yllättämältään Isakilta Sonja ottaa paronille osoitetun kirjekuoren, jossa on rahaa ja vakoiluohjeita. Kun Kalpa tuo Sonjalle tiedon tämän aviomiehen kaatumisesta, Sonja antaa todisteet paronin vakoilusta Kalpalle ja Martille, joka välittää tiedon Franckille.


title: Jääkärin morsian (vuoden 1938 elokuva)

text: Vaikka ravintola on piiritetty, paroni onnistuu livahtamaan taloon kellarin ovesta. Sisällä paroni käy Sonjan kimppuun, kun tämä on kirjoittamassa ilmiantokirjettä. Martti ryntää apuun. Tappelussa paroni haavoittaa vahingossa Sonjaa kuolettavasti. Franckin saapuessa tilannetta selvitellään, ja paroni pääsee vapaaksi vieritettyään syyt Martin niskoille. Martti pääsee pälkähästä, kun ilmiantokirje luetaan imupaperista peilin avulla. Paroni saa Sabinan mukaansa valehtelemalla tämän isän sairastuneen vakavasti. Epäluuloinen Sabina ottaa mukaansa pistoolin. Paroni ja Sabina pakenevat kaupungista ratsain paronin maatalolle, missä odottaa lentokone. Martti lähtee takaa-ajoon, mutta perillä hänet vangitaan kellariin. Paroni asentaa helvetinkoneen räjähtämään kymmenen minuutin päästä, mutta kun paroni pidätetään, pommi tehdään vaarattomaksi.


title: Jääkärin morsian (vuoden 1938 elokuva)

text: Korpraali Kari ja hänen morsiamensa palkitaan mitalein paraatikentällä katselmuksessa. Eversti Franck lupaa puheessaan, että jääkärit saavat vapauttaa synnyinmaansa vuosisataisen vihollisen ikeestä. Jääkärit kohottavat kolminkertaisen eläköön-huudon vapaalle ja itsenäiselle Suomelle.


title: Jääkärin morsian (vuoden 1938 elokuva)

text: Elokuvan Jääkärin uni -nimellä tunnetussa loppukohtauksessa sadat ratsumiehet hyökkäävät hurjassa rynnäkössä tulta, savua ja räjähdyksiä kiehuvan taistelukentän läpi sapelit heiluen, samalla kun Jääkärimarssi soi ja Jääkäripataljoonan lippu liehuu kaiken yllä varjokuvana.


title: Jääkärin morsian (vuoden 1938 elokuva)

text: Ulkopolitiikka vaikutti Moskovan välirauhan jälkeen valtion elokuvatarkastamon toimintaan. Neuvostoliiton painostus kulttuurin alueella vaikutti ensin teatterin kautta. Neuvostoliiton Helsingin lähetystö puuttui nootilla 5. joulukuuta 1948 kahteen teatterinäytelmään, joista toinen oli ”vihamielinen ja revanshihenkinen” "Jääkärin morsian", jonka tekstiä oli sensuroitu etukäteen. Nootti kehotti Suomen hallitusta ehkäisemään sekä pahaa tarkoittavat että Neuvostoliiton ja Suomen suhteita vahingoittavat esiintymiset. Ulkoministeri Carl Enckell vastasi noottiin 22. joulukuuta ja ilmoitti teattereiden poistaneen näytelmät ohjelmistosta.


title: Jääkärin morsian (vuoden 1938 elokuva)

text: "Työkansan Sanomat" nosti esiin 17. joulukuuta 1948 esille myös "Jääkärin morsian" -elokuvan, joka oli lehden mielestä neuvostovastainen. "Pravda" huomioi tämän ja otsikoi lehdessään kaksi päivää myöhemmin Suomen jatkavan neuvostovastaisten elokuvien esitystä. "Pravdan" julkaisun jälkeen ulkoministeriö kehotti opetusministeriötä kiinnittämään huomiota elokuviinkin. Opetusministeri Reino Oittinen määräsi 20. joulukuuta 1948 elokuvatarkastamon kieltämään elokuvan, ja tarkastamo kielsi sen 9. tammikuuta 1949.


title: Jääkärin morsian (vuoden 1938 elokuva)

text: Elokuvatarkastamon mielestä elokuvassa ei vuoden 1955 jälkeen ollut erityistä kiellettävää. Näytelmää esitettiin ympäri Suomea siistittynä versiona. Elokuva pysyi kiellettynä, vaikka Risto Orko yhtiöineen esittikin sen vapauttamisen puolesta sekä suullisia että kirjallisia vetoomuksia. Kiellon perustelu oli siirtynyt vuonna 1955 elokuvatarkastamolta ulkoministeriölle, jonka mukaan elokuvan vapauttamisen myötä tarkastamo joutuisi tarkastamaan uudelleen hankalampia kieltotapauksia, mistä seuraisi kielteistä julkisuutta. Perusteluja elokuvan kieltämisen syistä ei annettu julkisuuteen. Vuonna 1964 ulkoministeriö vältti uudelleentarkastuksen ilmoittamalla, että sotaa edeltävien aikojen elokuvien vapauttaminen voisi tuoda Suomen kannalta epäedullisia ulkopoliittisia johtopäätöksiä paitsi Suomessa myös ulkomailla. Ulkoministeriön mielestä tällaisten elokuvien salliminen voitaisiin tulkita vanhentuneiden ulkopoliittisten asenteiden herättämiseksi uudelleen.


title: Jääkärin morsian (vuoden 1938 elokuva)

text: "Jääkärin morsian" esitettiin 1960-luvulla julkisesti vain kahdesti, ja elokuvatarkastamo vapautti elokuvan vasta elokuussa 1986. Elokuva sai uusintaensi-illan Helsingissä helmikuussa 1987, ja televisiossa se esitettiin ensi kerran 1989.


title: Kanerva Cederström

text: Eva Kanerva Cederström (s. 22. huhtikuuta 1949 Helsinki) on suomalainen elokuvaohjaaja, joka on tehnyt erityisesti dokumenttielokuvia. Vuonna 2001 hänet palkittiin elokuvataiteen valtionpalkinnolla.


title: Kanerva Cederström

text: Cederström toimi Helsingin Taideteollisessa Korkeakoulussa dokumenttielokuvan professorina vuosina 2003–2010. Hänen äitinsä oli taidemaalari Eva Cederström.


title: Kanerva Cederström

text: Vuonna 1988 Cederström ohjasi dokumenttielokuvan "Lenin-setä asuu Venäjällä", joka palkittiin Tampereen elokuvajuhlilla kotimaisen kilpailun pääpalkinnolla. Vuonna 1989 ilmestyi Laila Kinnusesta kertova tv-dokumentti "Laila", jonka Cederström käsikirjoitti ja ohjasi yhdessä Riikka Tannerin kanssa. Vuonna 1991 Cederström palkittiin jälleen Tampereen elokuvajuhlilla parhaasta kotimaisesta elokuvasta "Kaksi enoa".


title: Kanerva Cederström

text: Cederströmin muita ohjauksia ovat muun muassa Tove Janssonin ja Tuulikki Pietilän maailmanympärimatkasta kertova Pietilän kuvaamaan kaitafilmimateriaaliin perustuva "Matkalla Toven kanssa" (1993). Vuonna 1998 valmistui Cederströmin ja Riikka Tannerin dokumenttielokuva "Haru – yksinäisten saari", joka perustui Janssonin ja Pietilän vuosina 1970–1991 kuvaamaan kaitafilmimateriaaliin. Cederström palasi Janssonin ja Pietilän matkoihin jälleen vuonna 2004 elokuvaesseellä "Tove ja Tooti Euroopassa".


title: Kanerva Cederström

text: Vuonna 1994 ilmestyi Cederströmin ohjaus "Työttömän pöytäkirja", joka oli työttömän naisen päiväkirjaan pohjautuva dokumenttielokuva. Se palkittiin ilmestymisvuonna Suomen elokuvakontaktin Kettu-palkinnolla.


title: Kanerva Cederström

text: Siperian vankileireistä kertova "Trans-Siberia – Merkintöjä vankileireiltä" ilmestyi vuonna 1999.


title: Kanerva Cederström

text: Cederströmin viimeisin ohjaus "Erikoisia tapauksia" on vuodelta 2008.


title: Matti Summanen

text: Matti Summanen (s. 24. helmikuuta 1937, Taipalsaari) on suomalainen kirjailija, opettaja ja kriitikko.


title: Matti Summanen

text: Summanen valmistui kansakoulunopettajaksi 1961 ja toimi luokanopettajana eläkkeelle jäämiseensä saakka 1998. Summanen aloitti kirjailijan uransa romaanilla "Haukka lentää" (1971) jolla hän voitti myös J. H. Erkon palkinnon. Summasen romaanit käsittelvät sodan vaikutusta ihmisten elämään ja sukupolvien välisiä ristiriitoja.


title: Matti Summanen

text: Vantaalla asuva Summanen on naimisissa kirjailija Anelma Järvenpää-Summasen kanssa. Hän on toimittanut kirjoittajakouluttajana pitäen kirjoittajakursseja useissa kansanopistoissa ja Joutsenon Taidekesä-tapahtumissa.


title: Matti Summanen

text: Näyttelijä Petteri Summanen on Matti Summasen veljenpoika.


title: Jalkanaula

text: Jalkanaula (engl. foot-pound) on amerikkalainen energian mittayksikkö, joka kuvaa energiaa, joka kuluu yhden naulan nostamiseen yhden jalan korkeuteen maan painovoimassa. 1 jalkanaula on 1,35581795 joulea.


title: Newtonsekunti

text: Newtonsekunti (tunnus Ns, N s tai N·s) on SI-järjestelmän mukainen impulssin ja liikemäärän yksikkö. Newtonsekunnin suuruinen impulssi syntyy, kun newtonin suuruinen voima vaikuttaa kappaleeseen sekunnin ajan.


title: Galois’n ryhmä

text: Matematiikassa Galois’n ryhmä on ryhmä, joka liittyy tietyntyyppisiin kuntalaajennuksiin. Kuntalaajennusten tutkiminen Galois’n ryhmien ja niihin liittyvien polynomien avulla on nimeltään Galois’n teoria. Teoria ja ryhmät on nimetty Évariste Galois’n mukaan.


title: Galois’n ryhmä

text: Olkoon "E" "F":n kuntalaajennus. Tarkastellaan kaikkien "E"/"F":n automorfismien joukkoa. Tämä muodostaa ryhmän funktioiden yhdistämisen suhteen ja sitä merkitään Aut("E"/"F").


title: Galois’n ryhmä

text: Jos "E"/"F" on Galois’n laajennus, sanotaan, että Aut("E"/"F") on kyseisen laajennuksen Galois’n ryhmä ja sitä merkitään yleensä Gal("E"/"F").


title: Jason White

text: Jason White (s. 11. marraskuuta 1973 Little Rock, Arkansas) on yhdysvaltalainen muusikko. Hän on tullut tunnetuksi muun muassa Pinhead Gunpowder -yhtyeen jäsenenä, avustajana Green Dayn keikoilla ja myös the Network-yhtyeessä (salanimellä Balducci). White on ollut neljällä Green Dayn musiikkivideolla: Ensin "When I Come Aroundilla" (1994), seuraavaksi "Wake Me Up When September Endsillä" (2005) "Working Class Herolla" (2007) ja viimeisimpänä "21 Guns" (2009). Hän omistaa Green Dayn keulakuvan Billie Joe Armstrongin kanssa levy-yhtiön Adeline Records ja vaatelinjan Adeline Streetin.


title: Kaimar Saag

text: Kaimar Saag (s. 5. elokuuta 1988 Viljandi, Viron SNT, Neuvostoliitto) on virolainen jalkapalloilija, joka on kotimaansa lisäksi pelannut seuratasolla Tanskassa, Ruotsissa, Norjassa ja Färsaarilla. Hän pelaa hyökkääjänä.


title: Kaimar Saag

text: Ennen siirtymistään tanskalaiseen Silkeborgiin tammikuussa 2008 Saag pelasi SK Kirm Suure-Jaanissa, JK Viljandi Kodugaasassa ja FC Levadiassa. Kaudella 2007 hän oli Levadiasta lainassa JK Tallinna Kaleville. Hän on voittanut Levadiassa Viron cupin vuonna 2005.


title: Kaimar Saag

text: Saag on kuulunut Viron maajoukkueeseen. Pelejä hän on maajoukkueurallaan pelannut 46. Maaottelumaaleja hän on tehnyt kolme, joista ensimmäisen Färsaaria vastaan EM-karsinnoissa 11. elokuuta 2010.


title: Juha Sten

text: Juha Sten (s. 23. joulukuuta 1983 Turku) on suomalainen koripallovalmentaja ja kilpauransa päättänyt koripalloilija, pelipaikaltaan takamies.


title: Juha Sten

text: Sten pelasi ammattilaisena Turun NMKY:ssä, Aura Basketissa, Mitteldeutscher BC:ssä, Lappeenrannan NMKY:ssä, Solna Vikingsissä, Kouvoissa, CB Peñas Huescassa ja Joensuun Katajassa. Suomen maajoukkuetta hän edusti vuosina 2005–2009. Sten valittiin kahdesti Korisliigan vuoden puolustuspelaajaksi ja kertaalleen Basketliganin vuoden puolustuspelaajaksi. Hän lopetti pelaajauransa terveysongelmien vuoksi kesällä 2012.


title: Juha Sten

text: Kaudella 2018–2019 Sten toimii Joensuun Katajan päävalmentajana.


title: Juha Sten

text: Sten pelasi ensimmäiset miesten koripallo-ottelunsa kasvattajaseurassaan Turun NMKY:ssä. Hän oli ratkaisevassa roolissa, kun seura nousi koripallon I-divisioonaan kevään 2002 karsintapeleistä. Seuraavasta kaudesta 2002–2003 tuli Stenille siten ensimmäinen aikuisten kansallisissa sarjoissa, kun hän jatkoi pelaamista nousijajoukkueessa. Hänet palkittiin vuoden I-divisioonapelaajan tittelillä heti ensimmäisenä divisioonakautenaan. Kaudeksi 2003–2004 Turun NMKY:n ja Kaarinan Uran edustusjoukkueet yhdistyivät Aura Basketiksi, jossa Sten jatkoi koripalloilijan uraansa. Hän oli yksi joukkueensa runkopelaajista, kun seura nousi kauden päätteeksi suoraan miesten pääsarjaan, silloiseen Sparliigaan. Sten voitti I-divisioonan riistotilaston molempina divisioonakausinaan 2002–2003 ja 2003–2004.


title: Juha Sten

text:
Kaudella 2004–2005 Sten pelasi ensimmäisen kautensa Sparliigassa nousijajoukkue Aura Basketissa. Hänen johdollaan Aura Basket sijoittui historiansa ensimmäisellä liigakaudellaan runkosarjassa kolmanneksi. Sten voitti sarjan riistotilaston ylivoimaisesti 3,73 riiston keskiarvollaan. Hänet valittiin tulokaskaudellaan sekä
Sparliigan vuoden tulokkaaksi että vuoden puolustuspelaajaksi. Lisäksi Suomen Koripalloliitto valitsi hänet kuukauden pelaajaksi tammikuussa 2005. Hänen henkilökohtainen piste-ennätyksensä, 27 pistettä, syntyi 19. tammikuuta 2005 pelatussa ottelussa KTP-Basketia vastaan.


title: Juha Sten

text: Sten aloitti kansainvälisen uransa Saksan kakkosbundesliigasta, jonne hän siirtyi kausiksi 2005–2006 ja 2006–2007 Mitteldeutscher BC:n riveihin. Sten kirjautti ensimmäisen kauden keskiarvoikseen 12,1 pistettä, 3,4 koriin johtanutta syöttöä sekä 3,1 riistoa pelaamissaan 30 ottelussa. Stenin toinen kausi Saksassa jäi loukkaantumisten takia puolinaiseksi. Mitteldeutscherin päävalmentajana toimi Stenin molemmilla kausilla suomalainen Ari Tammivaara.


title: Juha Sten

text: Sten teki paluun Suomeen kaudeksi 2007–2008 Korisliigaa ja EuroChallengea pelanneen Lappeenrannan NMKY:n riveihin. Hän sijoittui Korisliigan runkosarjassa koriin johtaneiden syöttöjen tilastossa kolmanneksi 4,4 syötön keskiarvolla ja riistotilastossa toiseksi 2,9 riiston keskiarvolla. Pudotuspeleissä hän oli liigan paras pallonriistäjä 3,1 riiston keskiarvolla. Lappeenrannan NMKY voitti kauden aikana Suomen cupin ja SM-pronssia. Sten valittiin lisäksi toista kertaa urallaan Korisliigan vuoden puolustuspelaajaksi.


title: Juha Sten

text: Kaudeksi 2008–2009 Sten teki Basketliganissa pelanneen Solna Vikingsin kanssa yksivuotisen sopimuksen. Hän johdatti joukkueensa aina finaaleihin saakka, joissa Solna hävisi Sundsvall Dragonsille niukasti otteluvoitoin 4–3. Sten nimettiin myös sarjan parhaaksi puolustuspelaajaksi.


title: Juha Sten

text: Kaudeksi 2009–2010 Sten teki Kouvojen kanssa sopimuksen. Hänen alkuperäinen tarkoituksensa oli kuitenkin jatkaa pelaamista ulkomailla, mutta koska sopivaa tarjousta ei tullut, siirtyi Sten Kouvoihin. Sopimuksessa oli myös pykälä, jolla siirto ulkomaille onnistui elokuun loppuun saakka. Elokuun puolivälissä Sten siirtyikin Espanjan kolmosliigassa pelaavan CB Peñas Huescan riveihin. Hän edusti seuraa kauden 2009–2010 ajan, mutta kärsi loppukauden aikana akillesjännevaivoista, joiden takia kausi jäi hieman vajaaksi. Toukokuussa 2010 Sten siirtyi Joensuun Katajaan.


title: Juha Sten

text: Sten pelasi viimeisen pääsarjaottelunsa 27. marraskuuta 2011. Hän sairastui ylirasitustilaan, ja samana talvena hänellä diagnosoitiin sydänlihastulehdus. Sten lopetti pelaajauransa kesäkuussa 2012 muttei sulkenut pois paluun mahdollisuutta.


title: Juha Sten

text: Kesäkuussa 2012 Sten siirtyi kaksivuotisella sopimuksella LrNMKY:n valmennusjohtoon. Hän toimi joukkueen päävalmentajana I-divisioona A:ssa kaudella 2014–2015. Kesäkuussa 2015 jyväskyläläinen I-divisioona A:ssa pelannut HoNsU ilmoitti Stenin palaavan pelikentille joukkueessaan kolmen vuoden tauon jälkeen, mutta hänelle ei kirjattu otteluita HoNsUssa.


title: Juha Sten

text: Kaudella 2015–2016 Sten toimi HoNsUssa A-poikien valmentajana ja Suomen alle 20-vuotiaiden maajoukkueen apuvalmentajana. Huhtikuussa 2016 Sten teki alueellisessa II-divisioonassa pelanneen Äänekosken Huiman kanssa 2+2 vuotisen sopimuksen päävalmentajuudesta. Sten työskentelee myös opettajana Suolahdessa.


title: Juha Sten

text:
Toukokuussa 2018 Sten teki kaksivuotisen sopimuksen Joensuun Katajan päävalmentajana toimimisesta.
Hänen isänsä, Tapio Sten on entinen maajoukkuekoripalloilija ja koripallon SM-sarjan korikuningas kaudelta 1979–1980. Juhan sisaret Tiina ja Minna Sten pelaavat myös koripalloa ammattilaistasolla. Tiina Sten pelasi kaudella 2010–2011 Panionisin joukkueessa Kreikan liigaa ja Minna Sten pelasi koripallon naisten SM-sarjaa Forssan Alun riveissä.


title: Juha Sten

text: Sten työskentelee myös opettajana Telakkakadun koulussa.


title: Tarmo Kink

text: Tarmo Kink (s. 6. lokakuuta 1985 Tallinna, Viron SNT, Neuvostoliitto) on virolainen jalkapalloilija, joka on pelannut muun muassa englantilaisessa Middlesbroughin joukkueessa hyökkääjänä.


title: Tarmo Kink

text: Ennen siirtymistään Englantiin kaudeksi 2010 Kink pelasi FC Levadiassa, Győri ETO FC:ssa, FC Viimsissa, SC Real Tallinnassa, JK Narva Transissa ja kaksi vuotta venäläisessä huippuseurassa FK Spartak Moskovassa.


title: Tarmo Kink

text: Viron maajoukkueessa Kink pelasi 82 maaottelua ja teki niissä kuusi maalia vuosina 2004–2014.


title: Rakel Laakso

text: Rakel Regina Emilia Laakso (o.s. Kivekäs, myös Raakel Laakso, 2. huhtikuuta 1904 Helsinki – 9. maaliskuuta 1985 Helsinki) oli suomalainen näyttelijä. Hän näytteli elokuvissa varsinkin 1950-luvulla. Hän teki merkittävän teatteriuran 1923–1970 muun muassa Tampereen Työväenteatterissa ja näytteli kesäisin Pyynikin kesäteatterissa.


title: Rakel Laakso

text: Kansannaisten tulkitsijana hän esitti vuosina 1943–1962 kolmisenkymmentä filmiroolia, joista tunnetuin on Oprin (1954) nimiosa. Elokuvauran jälkeen Laakso näytteli vuosina 1962–1970 Kaijan äitiä televisiosarjassa Heikki ja Kaija.


title: Rakel Laakso

text: Laaksolle myönnettiin Pro Finlandia -mitali 1958. Hän sai kolme Jussi-palkintoa, 1950 elokuvan "Maija löytää sävelen" naissivuosasta, 1955 elokuvan "Opri" naispääosasta ja 1959 parhaasta naissivuosasta elokuvassa "Punainen viiva".


title: Rakel Laakso

text: Rakel Laakson puoliso 1927–1953 oli näyttelijä Uuno Laakso.


title: Peach Girl

text: Peach Girl on Miwa Uedan shōjo-mangasarja. Se julkaistiin Japanissa Bessatsu Friend -lehdessä vuosina 1998–2003 ja koottiin sitten 18 mangapokkariksi. Peach Girlistä on tehty myös 25 jakson mittainen anime.


title: Peach Girl

text: Peach Girl on lukiodraama, jonka päähenkilönä toimii Momo Adachi. Uimajoukkueen jäsenenä, Momo ruskettuu helposti ja hänen hiuksensa ovat vaalentuneet: valitettavasti, hänet luokitellaan usein ennakkoluuloisesti ganguro tytöksi hänen tietämättömän luokkatoverinsa takia, ja hänen täytyy sietää huhuja, joiden mukaan hän on rantapupu ja lutka. Hänen ainoa ystävänsä on Sae, joka on vastuussa ilkeiden huhujen levittämisestä. Momo on rakastunut Toujiin, joka on harvasanainen pesäpallon pelaaja, mutta Sae on myös iskenyt silmänsä poikaan. Momolle selviää, että Touji on myös rakastunut häneen ja he alkavat seurustella, mikä ei Saelle käy. Momon elämä mutkistuu entisestään, kun kuvaan astuu Kairi Okayasu, tyttöjen kesken suosittu naistenmies, joka on päättänyt tehdä Momosta omansa, koska Momo pelasti hänet hukkumasta pari kesää ennen lukion alkua.


title: Peach Girl

text: Asiat muuttuvat jopa mutkikkaimmiksi, kun Sae, tarkoituksenaan tehdä Momo onnettomaksi, laittaa alulle huhuja, joiden mukaan Momolla ja Kairilla on ystävyyttä syvempi suhde. Jotkut huhuista olivat ainakin osittain totta, ja kun Touji joutuu sairaalaan, hän eroaa Momosta Saen manipuloinnin seurauksena. Pian Momo ja Touji kuitenkin alkavat seurustella uudestaan ja Sae yrittää jälleen tehdä heidän suhteestaan mutkikkaan uhkaamalla häpäistä Momon hänen hiljattain hankkimalla pääsyllään massa mediaan, ellei Touji eroa Momon kanssa. Vaikka Touji on alkuun uhmakas, niin hän kuitenkin vastahakoisesti suostuu Saen ehtoon, jotta saisi suojeltua Momoa. Ensin Momo on erittäin masentunut varsinkin, kun hän ei tiennyt Saen osuutta asiaan. Lopulta hän kuitenkin alkaa seurustella Kairin kanssa, jota oli aiemmin pitänyt ärsyttävänä, ja pian hän rakastuu tähän syvästi.


title: Peach Girl

text: Kun Touji paljastaa Momolle mitä oli oikeasti tapahtunut ja miksi oli jättänyt tämän, Momon täytyy valita Toujin ja Kairin väliltä. Lisää ongelmia ilmestyy ja rakkauskolmio muodostuu.


title: Peach Girl

text: Momo päättää valita Toujin, joka hänen mielestään oli "Se Oikea" hänelle, mutta Kairi on epäilemättä hurmaantunut häneen.


title: Peach Girl

text: Myöhemmin Momo eroaa Toujista, koska tajuaa rakastavansa Kairia. Hän ajaa taksilla sille rannalle, jossa Kairi on ja pelastaa hänet uudestaan hukkumalta. Heidän ensitapaamisensa varjolla kuinka he tulevat lopussa yhdessä onnellisiksi.


title: Peach Girl

text: Ääninäyttelijä: Saeko Chiba (Japani), Kate Oxley (Englanti)


title: Peach Girl

text: Momo on sarjan päähenkilö. Hänellä on erittäin ruskettunut iho ja vaaleat hiukset (johtuu jatkuvasta uimisesta kloorisessa vedessä, Momo oli kerran nimittäin uimajoukkueessa), jotka antavat muille vääränkäsityksen siitä, että hän olisi "rantapupu", Ganguro tyylin rakastaja tai ilotyttö. Todellisuudessa Momo on kuitenkin ujo ja turvaton tyttö, vaikka hänellä onkin tulinen luonne. Hän on rakastanut Toujia jo vuosia, mutta huomaakin rakastuvansa jossain vaiheessa Kairiin. Momon nimi tarkoittaa persikkaa Japaniksi.


title: Peach Girl

text: Ääninäyttelijä: Megumi Nasu (Japani), Cherami Leigh (Englanti)


title: Peach Girl

text: Sae tekee kaikkensa tuhotakseen Momon elämän. Hän on piirteiltään (vaalea iho ja ruskeat hiukset) täysin Momon vastakohta; hänen viattomalta näyttävä olemuksensa on ristiriidassa hänen juonittelevan ja manipuloivan luonteensa kanssa. Hän levittelee ilkeämielisiä huhuja Momosta, ja kaikki ovat taipuvaisia uskomaan ennemmin Saea, kuin "ilmapäistä ganguro tyttöä". Hän yrittääkin usein saada juoniensa avulla ihmiset inhoamaan Momoa, koska on kateellinen tälle. Yksi hänen huhuistaan väitti, että hän itse seurustelisi Toujin kanssa, ja Momo yrittäisi varastaa Toujin häneltä vaikka asia oli toisin päin. Kaikki mitä Sae haluaa, on olla suosittu koulussa, Momo kaikkien vihaamana ja Touji hänelle itselleen. Mikään ei saa häntä pysäytettyä tehtävässään. Myöhemmin hän tapailee suosittua mallia, jotta saisi kostettua Momolle ilkeimmällä tavalla, jonka hän on ikinä juoninut. Hän käytännöllisesti katsoen pilaa Momon ja Toujin elämän.


title: Peach Girl

text: Ääninäyttelijä: Kenichi Suzumura (Japani), Orion Pitts (Englanti)


title: Peach Girl

text: Momon suosittu ja huoleton luokkatoveri. Kairilla on naistenmiesten maine, josta hän ei ole ollenkaan ylpeä. Hän luuli, että Momo antoi hänelle tekohengitystä, kun hän melkein hukkui rannalla kun he olivat nuorempia. Pian selviää, että Momo kyllä kiskoi hänet vedestä, mutta elvytyksen hoiti paikallinen miespuolinen hengenpelastaja. Kairin kiinnostus Momoon lisääntyy, kun Sae levittelee huhuja siitä, että hän ja Momo ovat pari. Tämä kannustaa häntä yrittämään ja tekemään huhusta totta suutelemalla Momoa odottamattomasti animen alussa. Kairi myös tukee Momoa kun kaikki muut ovat kääntäneet tälle selkänsä kaikkien Saen levittelemien huhujen ja valheiden takia.


title: Peach Girl

text: Ääninäyttelijä: Hidenobu Kiuchi (Japani), Robert McCollum (Englanti)


title: Peach Girl

text: Pesäpallon pelaaja, johon Momo on ollut ihastunut yläasteelta lähtien. He seurustelevatkin jonkun aikaa, mutta Sae onnistuu valheillaan ja juonittelullaan saamaan Toujin eroamaan Momosta.


title: Peach Girl

text: Ääninäyttelijä: Sho Hayami (Japani), Charles Baker (Englanti)


title: Peach Girl

text: Kairin isoveli, joka suunnittelee työkseen video pelejä. Hän on kuin miespuolinen Sae, mutta hän on vain paljon vaarallisempi. Ryo rakastaa Misaoa ja tapailikin tätä, mutta Misao jätti Ryon tämän kylmän ja manipuloivan asenteen takia. Sae rakastuu Ryoon ensisilmäyksellä, mutta Ryo ei ota heidän suhdettaan vakavasti.


title: Peach Girl

text: Ääninäyttelijä: Mami Kingetsu (Japani), Colleen Clinkenbeard (Englanti)


title: Peach Girl

text: Koulun terveydenhoitaja ja Momon isosisko-hahmo. Misao oli kerran Kairin yksityisopettaja ja Ryon vanha ihastus. Vaikka Misao tapaili Ryoa ja pisti välit poikki hänen kanssaan, niin Misao rakastaa Ryoa silti.


title: Peach Girl

text: Ääninäyttelijä: Junichi Suwabe (Japani), Viktor Walker (Englanti)


title: Peach Girl

text: Miesmalli, joka on ihastunut Saeen. Ei tiedä mitään Saen todellisesta persoonallisuudesta. Sae käyttääkin häntä suunnitelmissaan Momoa vastaan.


title: Peach Girl

text: Ääninäyttelijä: Miho Yamada


title: Peach Girl

text: Morika on nuori nainen, joka on yhteen aikaan tapaillut Okayasun veljeksiä yhtä aikaa. Morika on yhä rakastunut Ryoon ja hän käyttää Kairia hyväkseen päästäkseen tätä lähemmäksi.


title: Polydektes

text: Polydektes () oli kreikkalaisessa mytologiassa Serifoksen kuningas, Magneen ja nimettömäksi jääneen najadin poika.


title: Polydektes

text: Polydektes rakastui Danaeen, jonka hänen veljensä Diktys oli pelastanut luokseen, mutta ei voinut saada tätä tämän pojan Perseuksen vartuttua aikuiseksi. Niin hän kokosi ystävänsä, ja teeskennellen keräävänsä myötäjäisiä Hippodameiaa varten, vaati näitä tuomaan hänelle hevosia häälahjaksi. Perseuksella, joka eli kalastajan suojissa, ei hevosia ollut, joten hän ilmestyi hoviin tyhjin käsin. Sen sijaan hän lupasi tuoda kuninkaalle mitä tahansa tämä haluaisi. Polydektes lähetti Perseuksen tällöin noutamaan Medusan päätä, jonka Perseus oli itse maininnut aiemmin olevan mahdollista toivoen pääsevänsä tästä eroon. Samalla hän painotti, ettei Perseus voisi tulla takaisin ilman päätä.


title: Polydektes

text: Kun Perseus lopulta palasi Serifokseen gorgon pää mukanaan, hän joutui huomaamaan, että hänen poissa ollessaan hänen äitinsä ja Diktys olivat joutuneet pakenemaan temppeliin Polydekteen väkivaltaisuuden vuoksi. Raivoissaan tästä hän syöksyi palatsiin, jossa Polydektes, yllättyneenä edes näkevänsä Perseusta enää koskaan, ei uskonut, että hän todellakin olisi surmannut Medusan. Tällöin Perseus otti säkistään gorgon pään esiin kehottaen heitä katsomaan todistetta, jolloin sekä kuningas että tämän avustajat kivettyivät niille sijoilleen.


title: Miniatur Wunderland

text: Miniatur Wunderland (lyhenne "MiWuLa") on maailman suurin pienoisrautatie, joka sijaitsee Saksan Hampurissa vanhankaupungin eteläpuolella HafenCityn kaupunginosassa, Speicherstadtin alueella. Se on yksi Hampurin suosituimmista matkailukohteista. Sen pinta-ala on 1 200 m². Rata on rakennettu H0-mittakaavaan eli 1:87.


title: Miniatur Wunderland

text: Radassa käytetään Märklinin, Rocon, Pecon ja Fleischmannin kiskoja ja vetureita.


title: Miniatur Wunderland

text: Rautatieaiheiden lisäksi Miniatur Wunderlandissa on muun muassa liikkuvia autoja sekä vedessä liikkuvia laivoja. Vesialtaaseen on mallinnettu jopa vuorovesivaihtelu. Kävijöillä on tilaisuus aktivoida mallissa erilaisia pieniä toimintoja painamalla käynnistyskytkimiä. Laivaliikennettä lukuun ottamatta muu liikenne on ohjattavissa täysin automatisoidusti, jolloin henkilökunnan tarve on melko vähäinen. Laivaliikenteen automatisointikokeilut ovat epäonnistuneet toistaiseksi. Nykyisin henkilökunta ohjaa laivaliikennettä radio-ohjaimilla.


title: Miniatur Wunderland

text: Liikkuvat autot on toteutettu Fallerin kehittämällä menetelmällä, jossa sähkömoottorilla ja akuilla toimiva auto seuraa tien pinnan alle sijoitetun teräslangan magneettikenttää. Lanka ohjaa vipumekanismin avulla etupyöriä kääntymään oikeaan suuntaan, jotta auto pysyy reitillänsä.


title: Miniatur Wunderland

text:
Näyttely on jaettu maantieteellisiin teema-alueisiin:
Vuonna 2010 MiWuLassa oli:


title: Miniatur Wunderland

text: Näyttelyn rakennuskustannukset ovat olleet 12 miljoonaa euroa ja työtunteja on tarvittu 500 000. Pisin juna on ollut 14,51 metriä. Koko näyttelyn arvellaan valmistuvan vuonna 2020.


title: Miniatur Wunderland

text: Hampurin alueessa on pienoismalli Volksparkstadionista. Stadionin mittakaava on sen suuresta koosta johtuen 1:150.


title: John Aston, Sr.

text: John Aston (s. 3. syyskuuta 1921 - 31. heinäkuuta 2003) oli englantilainen jalkapalloilija.


title: John Aston, Sr.

text: Poikansa John Aston Jr.:in tavoin Aston Sr. nousi Manchester Unitedin nuorisojoukkueesta aina edustusjoukkueeseen asti. Ammattilaisuransa hän aloitti joulukuussa 1939. Debyyttinsä Unitedissa hän teki melkein 7 vuotta myöhemmin kun hän pelasi 18. syyskuuta 1946 ottelussa Chelseaa vastaan. Aston tunnettiin voimakkaana ja kovasti taklaavana puolustaja. Vuosien 1948 ja 1950 välillä 17 ottelua Englannin maajoukkueessa pelannut Aston edusti maataan vuoden 1950 MM-kisoissa. Aston edusti ManUa aina vuoteen 1954 saakka, missä ajassa hän oli tehnyt 30 maalia.


title: Thoughts of a Predicate Felon

text: Thoughts of a Predicate Felon on Tony Yayon ensimmäinen studioalbumi, joka on julkaistu vuonna 2005.


title: Pensselisika

text: Pensselisika ("Potamochoerus porcus") on sorkkaeläin, jonka pituus on 100–150 cm, hännän pituus 30–40 cm ja säkäkorkeus 58–96 cm. Pensselisika painaa 60–80 kg. Sen korvat ovat teräväkärkiset, ja niissä on pitkiä harjaskarvoja.


title: Pensselisika

text: Pensselisikaa tavataan Afrikan länsi- ja keskiosissa. Laji on suhteellisen laajalle levinnyt ja yleinen.


title: Pensselisika

text: Pensselisika asustaa tiheissä metsissä, alangoilla ja vuorilla sekä jokivarsien metsissä ja pensaistossa.


title: Pensselisika

text: Pensselisika elää yleensä 4–20 yksilön laumoissa, mutta joskus yhdessä saattaa elää jopa sata eläintä.


title: Pensselisika

text: Pensselisian pääravintoa ovat mukulat, sipulit ja muut maanalaiset kasvinosat sekä lisäksi erilaiset siemenet, ruohot, hyönteiset ja niiden toukat, linnunmunat, matelijat ja haaskat.


title: Pensselisika

text: Kantoaika on noin neljä kuukautta. Emakko synnyttää vuodessa 1–2 pahnuetta, joissa kussakin 3–6 porsasta.


title: Larry Norman

text: Larry David Norman (8. huhtikuuta 1947 – 24. helmikuuta 2008) oli yhdysvaltalainen laulaja-lauluntekijä ja tuottaja. Hän tuli kansainvälisesti tunnetuksi rockvaikutteisella nykygospelillaan. Normanin äänitteet ovat merkittäviä kristillisistä aiheistaan, ja häntä pidetään usein "kristillisen rockmusiikin isänä". Normanin sanotaan vaikuttaneen merkittävästi moniin muusikoihin, sekä kristittyihin että ei-kristittyihin.


title: Larry Norman

text: Norman on pitkään liitetty 1960-luvun lopun ja 1970-luvun alun Jesus People -liikkeeseen, vaikka on kirjoitettu, että "hän ei pidä itseään osana nuorisoon suuntautunutta ajan 'Jeesus-liikettä'".


title: Larry Norman

text: Norman äänitti musiikkia vuodesta 1966, ja häneltä ilmestyi useita albumeita. Normanin ensimmäinen albumi "I Love You" äänitettiin kun hän lauloi yhtyeessä People!, ja albumi julkaistiin vuonna 1968. Yhtyeen singlenä julkaistu cover The Zombiesin nimikappaleesta meni sijalle 7 Billboardin top 20 -listalla saman vuoden kesäkuussa. Norman jätti People!-yhtyeen 1969, jolloin hän julkaisi sooloalbumin "Upon This Rock" ja on sen jälkeen esiintynyt sooloartistina, ja hän on levyttänyt sekä valtavirran levy-yhtiöille että riippumattomille levymerkeille.


title: Larry Norman

text: Norman syntyi Corpus Christissä, Texasissa, mutta muutti kolmevuotiaana perheensä kanssa San Franciscoon. Hän oli suosionsa huipulla 1970-luvulla, mutta jatkoi uraansa 2000-luvulle saakka.


title: Larry Norman

text: Normanilla oli vuonna 1972 rooli Larry Hagmanin ohjaamassa elokuvassa "Valuvan kuoleman kosto".


title: Larry Norman

text: Norman loukkaantui ilmailuonnettomuudessa vuonna 1978, mutta se ei vaikuttanut hänen uraansa pitkällä tähtäimellä, vaan hän pysyi aktiivisena esiintyjänä. Hänet otettiin vuonna 2001 Gospel Music Hall of Fameen. Vuonna 2007 Norman otettiin "San Jose Rocks Hall of Fameen" (San Jose, Kalifornia), sekä People!-yhtyeen jäsenenä että sooloartistina. Tuolloin Norman palasi yhteen People!:n kanssa yhtä konserttia varten. Hän kuitenkin kuoli sydänsairauteen jo helmikuussa 2008, 60-vuotiaana.


title: Larry Norman

text: Larry Normanin elämästä julkaistiin dokumentti lokakuussa 2008.


title: Larry Norman

text: Larry Norman syntyi Corpus Christissä, Texasissa 8. huhtikuuta 1947. Muutettuaan kolmivuotiaana perheensä kanssa San Franciscoon, Kaliforniaan, Norman kiinnostui Elvis Presleyn musiikista. Tänä aikana Larry kulki isänsä seurassa, kun tämä teki lähetystyötä vankiloissa ja sairaaloissa. Yhdeksänvuotiaana Larry alkoi kirjoittaa ja soittaa rock and roll -kappaleita koulussa, ja hän kokeili ja yhdisti hengellistä sanomaa musiikkiinsa.


title: Larry Norman

text: Vuonna 1959 Norman esiintyi radio- ja televisiojuontaja Ted Mackin ohjelmassa "The Original Amateur Hour" CBS-kanavalla. Lähdettyään kotoaan 1960-luvun puolivälissä Norman muutti San Joséen, Kaliforniaan ja meni mukaan paikallisiin rockmusiikkipiireihin. Hän lämmitteli sellaisia esiintyjiä kuin The Doors ja Jimi Hendrix.


title: Larry Norman

text: Vuosina 1965 ja 1966 veljekset Geoff ja Robb Levin perustivat Larry Normanin kanssa yhtyeen People! Nimi parodisoi sellaisia eläinten mukaan nimettyjä yhtyeitä kuin The Beatles, The Animals ja The Byrds. Norman oli yhtyeen pääasiallinen lauluntekijä ja jakoi lauluosuudet Gene Masonin kanssa. Yhtyeeseen liittyi rumpali Dennis Fridkin ja kosketinsoittaja Albert Ribisi.


title: Larry Norman

text: Vuonna 1966 yhtye allekirjoitti levytyssopimuksen Capitol Recordsin kanssa ja julkaisi singlen "Organ Grinder/Riding High". Sen jälkeen yhtye alkoi työstää esikoisalbumiaan ja julkaisi toisen singlen, coverin The Zombiesin kappaleesta "I Love You", josta tuli People!:n menestys. "I Love You" meni Billboardin Top 20 -listalle ja saavutti useilla alan listoilla sijan 1.


title: Larry Norman

text: Tämä menestys loppui kuitenkin lyhyeen, koska pian ilmeni kiistaa yhtyeen jäsenten ja levy-yhtiön välillä. Ensinnäkin jäsenet Normania lukuun ottamatta alkoivat harjoittaa skientologiaa ja vaativat muilta jäseniltä: "Meidän kaikkien on harjoitettava skientologiaa tai ette voi jäädä yhtyeeseen." Norman ja Mason kieltäytyivät.


title: Larry Norman

text: Toinen tapaus sattui, kun People! julkaisi esikoisalbuminsa. Larry Norman halusi, että albumi nimettäisiin "We Need A Whole Lot More of Jesus, and a Lot Less Rock and Roll" ja että albumin kannessa olisi kristillistä kuvastoa. Sen sijaan Capitol Records kuitenkin päätti nimetä albumin singlen "I Love You" mukaan, ja kanteen laitettiin kuva yhtyeestä. Levy-yhtiön sensuurin ja People!:n uskonnollisen väittelyn jälkeen Larry Norman jätti yhtyeen albumin julkaisun aikoihin.


title: Larry Norman

text: Normanin lähdöstä huolimatta yhtyeen toinen albumi "Both Sides of People" vuonna 1969 sisälsi Larry Normanin säveltämän "She's a Dancer" -kappaleen. Norman ja Mason palasivat yhtyeeseen vuonna 1974 soittaakseen hyväntekeväisyyskonsertin Kalifornian yliopistossa. Myöhemmin julkaisiin myös livealbumi "Larry Norman and People! – The Israel Tapes - 1974 A.D".


title: Larry Norman

text: People!:n 6 alkuperäisjäsentä perustivat yhtyeen uudelleen vuonna 2006. Lähes 40 vuoden jälkeen yhtye palasi yhteen soittaakseen viimeisen konserttinsa 19. lokakuuta 2007. Pian sen jälkeen yhtye otettiin "San Jose Rocks Hall of Fameen."


title: Larry Norman

text: Vuonna 1969 Norman äänitti ensimmäisen sooloalbuminsa "Upon This Rock" Capitol Recordsilla. Norman kertoi myöhemmin Contemporary Musicians -lehdelle albuminsa tavoitteistaan:


title: Larry Norman

text: "Halusin hylätä perinteisen gospelmusiikin, murtaa kirkon ovet ja päästää hipit ja prostituoidut pyhäkköön... Halusin kertoa nälkäisten ruokkimisesta, maailmalle menemisestä... [Mielestäni] suuri osa nykyaikaisesta musiikista oli aneemia ja tarvitsi muutosta."


title: Larry Norman

text: Vaikka vanhoilliset, uskonnolliset ryhmät eivät aina pitäneet Normanista, hänen musiikkinsa toi hänelle suuren ihailijajoukon vastakulttuuriliikkeissä. Vaikka Normanilla oli sopimus Capitol Recordsin kanssa, Paul McCartney otti yhteyttä häneen keskustellakseen tämän musiikista. Tämä tapaaminen rohkaisi Larrya, vaikka hän hieman ilkkui McCartneyta toisen albuminsa sanoituksissa ("Dear John, who's more popular now? I´ve been listening to some of Paul's new records. Sometimes I think he really is dead." kappaleelta "Reader's Digest". Katso Paul on kuollut.)


title: Larry Norman

text: Vuonna 1972 päästyään MGM-levymerkille Norman äänitti toisen studioalbuminsa Beatles-tuottaja George Martinin kanssa. Albumin nimeksi tuli "Only Visiting This Planet". Samana vuonna Normanilla oli rooli elokuvassa "Valuvan kuoleman kosto".


title: Larry Norman

text: Vuonna 1973 Norman julkaisi MGM:llä albumin "So Long Ago the Garden". Norman kuitenkin uskoi, että levy-yhtiö puuttui hänen albumiensa aiheisiin, joten Norman jätti MGM:n ryhtyäkseen riippumattomaksi artistiksi.


title: Larry Norman

text: "Only Visiting This Planetia", "So Long Ago The Gardenia" ja "In Another Landia" kutsutaan usein "The Trilogyksi".


title: Larry Norman

text: Jätettyään MGM:n Normania nimitettiin "itsepäisen riippumattomaksi artistiksi" 3 vuosikymmenen ajan. Norman tuotti suurimman osan musiikistaan luovina vuosinaan 1966–1978 aina People!-albumeistaan soolojulkaisuihinsa kuten "Something New Under the Son". Kuolemaansa saakka hän julkaisi jatkuvasti albumeita ja äänitteitä levymerkillään Solid Rock Records.


title: Larry Norman

text: Normanin kappaleet olivat laaja-alaisia ja käsittelevät sellaisia aiheita kuten politiikkaa ("The Great American Novel"), vapaata rakkautta ("Pardon Me"), sodanaikaisten journalistien passiivista kaupallisuutta ("I am the Six O'Clock News"), noituutta ja okkultismia ("Forget Your Hexagram"), eristäytyneisyyttä ("Lonely by Myself"), uskonnollista tekopyhyyttä ("Right Here in America") sekä monia muita aiheita, joita hänen kollegansa eivät tavallisesti käsitelleet.


title: Larry Norman

text: Omien äänitteidensä lisäksi Larry Norman tuotti muutaman muun riippumattoman esittäjän musiikkia kuten Randy Stonehill ja Salvation Air Force. Maineikkain ja kiistellyin Normanin levymerkillä julkaistu albumi oli Daniel Amosin "Horrendous Disc", jonka tuotti Mike "Clay" Stone.


title: Larry Norman

text: Vuonna 1981 Norman ja hänen isänsä perustivat levymerkin Phydeaux Records vastatakseen siihen, että markkinoilla myytiin Normanin musiikin bootleg-äänitteitä. Normanin mukaan keräilijöiden joukossa hänen vinyylialbumeitansa myydään 400 dollarin hinnoilla.


title: Larry Norman

text: Vuonna 1989 Larryn ja hänen veljensä Charlesin oli tarkoitus esiintyä Moskovassa, Neuvostoliitossa. Norman vihjaa, että hän ja hänen veljensä sairastuivat syötyään aterian, joka tarjottiin heille "erityisruokalistalta". Pian jälkeenpäin Normanin huoneeseen tuli kolme sairaanhoitajaa ("kehoiltaan kuin [amerikkalaisen] jalkapallonpelaajat", Norman kuvaili), jotka kehottivat Normania menemään sairaalaan. Norman alkoi epäillä ja kieltäytyi. Neuvostoliiton armeijan henkilökunta perui konsertin 20 minuuttia esityksen alettua. Tapauksesta huolimatta Norman palasi Venäjälle ja esiintyi Moskovan olympiastadionilla vuonna 1990. Tehtyään seitsemän menestyksekästä esitystä tuolla stadionilla Norman järjesti kaupunkiin yhtiönsä Solid Rock Recordsin sivukonttorin.


title: Larry Norman

text: ""Se on kuin jäävirta...se kasvaa, ja sitä ei voi pysäyttää.""


title: Larry Norman

text: Vuonna 1971 Time-lehti uutisoi Jeesus-liikkeen kasvusta, ja vaikka Larry Norman otti etäisyyttä siihen, hänestä oli tullut liikkeen seuraajien suosituimpia muusikoita. Time uutisoi, että Eric Claptonista oli tullut "Jeesus-liikkeen käännynnäinen" ja eräässä vuoden 1971 kansijutussa mainittiin liikeen vaikuttamia jäseniä yhtyeistä Peter, Paul, and Mary ja Fleetwood Mac. Johnny Cash mainittiin myös, ja hän tuotti myöhemmin "The Gospel Road" -albumin ja videon.


title: Larry Norman

text: Norman pyrki auttamaan muusikoita, jotka kärsivät päihdeongelmista 1970-luvulla. Hän aloitti näyttelijöille ja muusikoille suunnatun raamattupiirin nimeltä "The Vineyard". Sen kasvettua folk rock artisti Bob Dylan osallistui myös opetukseen. Jälkeenpäin Dylan tutustui Normanin levyihin "Only Visiting This Planet" ja "So Long Ago the Garden". Tänä aikana Dylan julkaisi kolme albumia, jotka olivat tyyliltään samanlaisia kuin Normanin: "Slow Train Coming" (1979), "Saved" (1980) ja "Shot of Love" (1981).


title: Larry Norman

text: Vaikka Norman sanoi vuoden 1984 haastattelussa, että hän ei tuntenut Dylania kovin hyvin, hän muisti ajatelleensa, että "Tämä on paras albumi, jonka olen koskaan kuullut." kun "Slow Train Coming" julkaistiin. Hän sanoi albumista: "En tule koskaan kirjoittamaan noin hyvää albumia, hän ei tule koskaan kirjoittamaan noin hyvää albumia - kukaan ei kykene siihen. Se kosketti minua joka osa-alueella. Tiedäthän miehet kamppailussa, niin kuin Dylan oli, kun hän kuoli itsellensä ja tuli kristityksi, ne ovat mielenkiintoisia... Pelkäsimme kaikki, että amerikkalaisen mielettömyyden evankelinen yksinkertaisuus vaikuttaisi häneen liikaa ja kirjoittaisi albumin, joka ei olisi hänen runouden lahjansa arvoinen. Tämä albumi on kuin rukous, se on kaunis rukous, sosiaalinen yhteys. Se on yhteys kaikille harhanäköisille ihmisille, jotka ovat vihaisia."


title: Larry Norman

text: Irlantilainen laulaja-lauluntekijä Van Morrison ja yhdysvaltalainen laulaja-lauluntekijä John Mellencamp ovat sanoneet ihailevansa Larry Normanin musiikkia. Yli 300 artistia on tehnyt covereita Normanin kappaleista, mukaan lukien Sammy Davis Jr.


title: Larry Norman

text: Rockhistorioitsija Walter Rasmussenin väittämän mukaan Pete Townshend myönsi kerran, että The Whon vuoden 1969 albumi "Tommy" sai innoituksensa People!:n kappaleesta "Epic". Townshend on kuitenkin sittemmin kieltänyt yhteyden.


title: Larry Norman

text: Punkpiireissä ja "Shalom Fellowship" -yhteisössä toimineet U2:n jäsenet sanoivat olevansa Larry Normanin musiikin "ihailijoita". Molemmat artistit soittivat konsertteja Yhdistyneen kuningaskunnan Greenbelt Festival-tapahtumassa vuonna 1982.


title: Larry Norman

text: Pixiesin Black Francis (oikealta nimeltään Charles Thompson IV, myöhemmin taiteilijanimeltään Frank Black) tutustui Larry Normanin musiikkiin 13-vuotiaana nähtyään hänet konsertissa. Tänä aikana Thompson sanoi Normanista: "Minusta uskonnolliset ihmiset eivät tainneet juuri kunnioittaa Larry Normania... hänellä kun oli kapinallisempi rock'n'roll-tyyppinen maine." "Pukeuduin kuin hän, näytin samalta kuin hän, hän oli ehdoton idolini." Basisti Kim Dealin mukaan Pixiesin vuoden 1987 ep:n "Come On Pilgrim" nimi on peräisin iskulauseesta, jota Norman käytti konserteissaan. Samoin kappaleessa "Levitate Me" on samantapainen Normanin iskulause. Äänittäessään Pixiesin albumia "Surfer Rosa" tuottaja Steve Albini tunnisti Pixiesin viittaukset ja ymmärsi, että hänellä ja Black Francisilla oli molemmilla "sama viehtymys" Normanin musiikkiin. He keskustelivat Larry Normanista pitkään äänittäessään albumia. U2:n jäsenet esittelivät Normanin Black Francisille, kun Pixies esiintyi heidän kanssaan samalla kiertueella 1992. Frank Blackin soololevy "Frank Black and the Catholics" (1998) sisältää coverin Larry Normanin kappaleesta "Six-Sixty-Six." Vuonna 2005 hän esiintyi Larry Normanin kanssa konsertissa, jonka odotettiin jäävän Normanin viimeiseksi. Parivaljakko esitti Normanin vuoden 1978 kappaleen "Watch What You're Doing."


title: Larry Norman

text: Larry Normanin veli Charles Normal on vaihtoehtorockkitaristi, joka esiintyi myös kesän 2005 konsertissa. Hän soittaa nykyisin yhtyeessä Guards of Metropolis (aiemmin Softcore) sekä Frank Blackin Catholics-taustayhtyeessä.


title: Larry Norman

text: Larry Normanin suhde kristinuskon kirkkoon ja nykyajan kristilliseen musiikkiin on ollut vuosia eripurainen. Portlandin uutis- ja radioasema KXL:n mukaan Normanin yhteiskunta-asema aiheutti kiistaa vanhoillisten kristittyjen joukossa. Hänen näkemyksensä rasismista ja köyhyydestä toivat hänelle tappouhkauksia 1970-luvulla. Kristillisissä kirjakaupoissa Normanin musiikki oli julistettu pannaan, ja se on yleisesti vielä voimassa. Pannaan julistaminen ei johtunut ainoastaan Normanin yhteiskunta-asemasta, vaan myös hänen suosimastaan seurastaan. Norman sanoi eräässä haastattelussa:


title: Larry Norman

text: "Kirkot eivät aikoneet hyväksyä minua, kun näytän katutyypiltä pitkissä hiuksissa ja farkuissa. He eivät pitäneet äänittämästäni musiikista, ja minulla ei ollut halua julistaa ilosanomaa kääntyneille."


title: Larry Norman

text: Kysyttäessä onko hänen vuoden 1969 albuminsa "Upon This Rock" "kristillinen", Norman vastasi:


title: Larry Norman

text: "Ei, se ei ollut kristillinen albumi niille uskoville, jotka halusivat, että kaikki pitää sanoa selkeästi. Se oli enemmänkin katutappelu. Sanoin [kristityille]...Tämä albumi ei ole teille." Vuonna 1984 Norman sanoi mielipiteensä kristillisestä musiikista: "Olen tyytyväinen siihen, mitä Englannissa ja Euroopassa tapahtuu...mutta en ole järin innoissani kristillisen musiikin kaupallistumisesta Yhdysvalloissa." Kaksi vuotta ennen vuoden 1984 haastattelua hän valitti, että kristillinen musiikki tarkoittaa yleensä "kehnoa ajattelua, epärehellisiä kielikuvia ja huonoa runoutta" ja sanoi, että "En ole koskaan päässyt sen järkytyksen yli, kuinka huonoja ne sanoitukset ovat."


title: Larry Norman

text: Kuitenkin viime vuosina monet nykyajan kristillisen musiikin esittäjät ovat nimenneet Normanin musiikkinsa vaikuttajakseen, erityisesti kristillisen rockmusiikin alalajissa. Hänet mainitaan usein vaikuttajaksi Keith Greenin ja Randy Stonehillin kristinuskoon kääntymiseen. (Molemmista nimittäin tuli kristillisiä artisteja.) Hän antoi haastatteluja lehdille, jotka käsittelevät nykyajan kristillistä musiikkia ja otti vastaan alan palkintoja. Kysyttäessä suhteestaan nykyajan kristilliseen musiikkiin ja omaan musiikkiinsa, Norman vastasi: "Olen iloinen, jos olen rohkaissut muita artisteja."Norman kuoli 24. helmikuuta 2008 kotonaan Salemissa, Oregonissa perheensä ja ystäviensä läheisyydessä. Päivää aiemmin hän kirjoitti viestin kotisivulleen koskien sydänsairauttaan:


title: Larry Norman

text: Olo on kuin olisin Cracker Jack -[karkki]pakkauksessa oleva yllätyspalkinto, jota Jumalan käsi kurottaa nostaakseen minut ylös. Olen ollut kuukausien ajan lääkityksessä. Haavani suurenevat koko ajan. On vaikeata hengittää. Olen valmis lentämään kotiin. En ole täällä kauempaa. En voi sille mitään. Sydämeni on liian heikko. Haluan sanoa hyvästit kaikille. Menneinä aikoina olette avomielisesti tukeneet minua rukouksin ja taloudellisesti, ja tarvitsemme varmaan vieläkin tukea. Haluan tulla haudatuksi yksinkertaisessa honka-arkussa, jossa on kukkia sisällä. Haluaisin työntää pimeyden pois niin urheasti kuin voin. Sivuilleni tulee tietoa hautajaisistani, jos jotkut teistä haluavat osallistua. Emme tiedä päivää, jolloin kuolen. Hyvästi, näkemiin, tapaamme vielä.


title: Larry Norman

text: Larry Norman on maineikas erikoisesta luonteestaan. Q.Stone-yhtyeen Sakari Löytty on kuvaillut Kotimaa-lehden jutussa, että "Larry oli jonkin sortin luova hullu. Hän saattoi nukkua studion nurkassa ja yhtäkkiä vetää hienoja ideoita takataskustaan." Mikko Löytty kertoo Soundi-lehden haastattelussa, että Normanin kanssa oli aluksi pelottavaa työskennellä: ”Se oli semmoinen singahteleva kumiukko, josta ei ikinä tiennyt, mitä se seuraavaksi tekisi.”


title: Larry Norman

text: Norman oli kahdesti naimisissa, molemmat liitot päättyivät eroon. Hänen entisiin ystäviinsä kuului kristityt muusikot Randy Stonehill, Daniel Amos, Tom Howard ja Steve Scott. Normanin kuoleman jälkeen World-lehti uutisoi, että Larrylla oli suhde australialaisen naisen, Jennifer McCallumin kanssa vuoden 1988 kiertueen aikana. Heille syntyi avioliiton ulkopuolinen poikalapsi. McCallumin sanoi julkistaneensa tiedon vasta nyt, koska Daniel Robinson, Larryn poika, oli jätetty osattomaksi Normanin testamentista.


title: Larry Norman

text: Vuonna 2008 Normanin elämästä tehtiin dokumentti "". Sen tuotti David DiSabatino, joka on tehnyt dokumentin myös Lonnie Frisbeesta. Dokumentti näytettiin Chicagon Wheaton Collegessa lokakuussa 2008, samassa yhteydessä Randy Stonehillin konsertin kanssa.


title: Larry Norman

text: 1960-luvulta alkaen Larry Norman on osallistunut yli 90 albumin tekoon, mukaan lukien kokoelmalevyt ja konsertti-bootleg-äänitteet. Nämä äänitteet on julkaistu eri levy-yhtiöillä ja eri esittäjien kanssa. Alla on mainittu osa Normanin tuotannosta.


title: Torgny Lindgren

text: Gustav Torgny Lindgren (16. kesäkuuta 1938 Raggsjö, Norsjö, Västerbotten – 16. maaliskuuta 2017 Kinda, Itä-Götanmaa) oli ruotsalainen kirjailija.


title: Torgny Lindgren

text: Lindgrenin vanhemmat olivat Andreas Lindgren ja Helga o.s. Björk. Hän opiskeli Uumajassa opettajaksi ja oli pitkään myös aktiivinen paikallispoliitikko Ruotsin sosiaalidemokraattisessa työväenpuolueessa. Hän kääntyi aikuisiällään katolilaiseksi.


title: Torgny Lindgren

text: Lindgren aloitti uransa runoilijana vuonna 1965, mutta läpimurto tapahtui vasta vuonna 1982 romaanilla "Ormens väg på hälleberget", josta Bo Widerberg ohjasi elokuvasovituksen. Hän kuului maansa kirjallisuuden kärkinimiin, ja hänen tuotantoaan on käännetty laajalti myös suomeksi. Hän oli Ruotsin akatemian jäsenenä vuodesta 1991.


title: Eye of the Tiger (kappale)

text: Eye of the Tiger on Survivor-yhtyeen rock-kappale, joka tehtiin "Tiikerinsilmä – Rocky III" -nyrkkeilyelokuvaa varten Sylvester Stallonen pyynnöstä.


title: Eye of the Tiger (kappale)

text: Kappaletta soitetaan usein urheilutapahtumien käynnistysmusiikkina ja pelitaukojen täytesävelenä. Tunnettuutensa takia sitä on myös usein parodioitu (esimerkiksi ”Weird Al” Yankovicin "Theme from Rocky XIII: Rye of the Kaiser").


title: Yann Martel

text: Yann Martel (s. 25. kesäkuuta 1963) on kanadalainen kirjailija. Hänen tunnetuin teoksensa tähän mennessä on "Piin elämä", joka toi kirjoittajalleen Booker-palkinnon vuonna 2002.


title: Yann Martel

text: Martelin tuotantoon kuuluu romaaneja ja novelleja. "Piin elämän" suomennos on julkaistu Keltaisessa kirjastossa vuonna 2003.


title: Yann Martel

text: Martel syntyi Salamancassa Espanjassa ja opiskeli filosofiaa Trentin yliopistossa Kanadan Ontariossa. Hän on matkustellut laajalti ja asui aiemmin pitkän ajanjakson Intiassa. Hänen julkaisu-uransa alkoi vuonna 1993 teoksella "Seven Stories".


title: Yann Martel

text: Saskatoonissa asuvan Martelin muuhun tuotantoon kuuluu muun muassa novellikokoelma "Totuus Helsingin Roccamatioista" (The Facts Behind the Helsinki Roccamatios, suom. 2008), johon kohdistunut yleinen mielenkiinto alkoi kasvaa "Piin elämän" julkaisun jälkeen 2000-luvun alussa.


title: Johnny Carey

text: John Joseph Carey (23. helmikuuta 1919 Dublin, Irlanti – 23. elokuuta 1995) oli irlantilainen jalkapalloilija ja valmentaja. Pelaajaurallaan Carey edusti suurimmaksi osaksi Manchester Unitedia, jonka kapteenina toimi vuosien 1946 ja 1953 välillä. ManUssa Carey pelasi yhteensä 344 ottelua, joissa hän teki 18 maalia. Hän myös johdatti Unitedin FA Cupin voittoon vuonna 1948 ja Englannin liigamestaruuteen kaudella 1951/52.


title: Johnny Carey

text: 17-vuotiaana ManUssa ensi kertaa esiintynyt Carey oli monipuolinen jalkapalloilija, pystyen pelaamaan oikeastaan mitä pelipaikkaa tahansa. Urallaan hän pelasi yhdeksällä eri paikalla.


title: Johnny Carey

text: Carey edusti maajoukkuetasolla Irlantia 27 ottelussa ja Pohjois-Irlantia yhdeksässä ottelussa.


title: Johnny Carey

text: Valmennusurallaan Carey toimi muun muassa Blackburn Roversin, Irlannin, Evertonin ja Nottingham Forestin valmentajana.


title: Roger Myerson

text: Roger Bruce Myerson (s. 29. maaliskuuta 1951 Boston) on yhdysvaltalainen ekonomisti. Myerson tunnetaan erityisesti mekanismin suunnitteluun liittyvästä tutkimustyöstään, josta hänelle myönnettiin yhdessä Leonid Hurwiczin ja Eric Maskinin kanssa vuoden 2007 taloustieteen Nobel-palkinto.


title: Roger Myerson

text: Chicagon yliopistossa taloustieteen professorina vuodesta 2001 toiminut Myerson suoritti tohtorintutkintonsa sovelletussa matematiikassa Harvardin yliopistossa vuonna 1976. Ennen siirtymistään Myerson toimi professorina Nortwesternin yliopistossa.


title: Nicolas Born

text: Nicolas Born (31. joulukuuta 1937 – 7. joulukuuta 1979) oli saksalainen kirjailija.


title: Nicolas Born

text: Born kuuluu sukupolvensa johtaviin saksankielisiin kirjoittajiin. Muun muassa hänen romaaninsa "Die Fälschung" (1979) on käännetty lukuisille kielille, mukaan lukien suomeksi vuonna 1981 nimellä "Väärennös".


title: Nicolas Born

text: Born oli tuottelias myös runoilijana. Hänen uransa kuitenkin katkesi lyhyeen, sillä hänellä todettiin maaliskuussa 1979 keuhkosyöpä, johon hän menehtyi saman vuoden joulukuussa vain 41-vuotiaana.


title: Jussi Nikkilä

text: Jussi Nikkilä (s. 28. kesäkuuta 1982 Lahti) on suomalainen näyttelijä ja ohjaaja. Hän valmistui teatteritaiteen maisteriksi Teatterikorkeakoulusta vuonna 2008. Suuri yleisö muistaa hänet ehkä parhaiten elokuvista "Pussikaljaelokuva", "Hulluna Saraan" ja "Ganes", jossa hän esittää Albert Järvistä. Nikkilä on myös näytellyt Q-teatterissa, KOM-teatterissa, KokoTeatterissa ja Kansallisteatterissa. Nikkilä on ohjannut Q-teatteriin yhdessä Elena Leeven ja Pihla Penttisen kanssa kirjoittamansa näytelmän "Täydellinen päivä" ja Juha Itkosen kirjoittaman näytelmän "Hämeenlinna". Keväällä 2014 hän toimi "Teatteri & Tanssi" -lehden kolumnistina. Vuonna 2013 Nikkilä opiskeli Shakespearea Lontoossa London Academy of Music and Dramatic Art -oppilaitoksessa. Nikkilä on Kuninkaiden Laakson laulaja-kitaristi.


title: Cyprian Ekwensi

text: Cyprian Odiatu Duaka Ekwensi (26. syyskuuta 1921 – 4. marraskuuta 2007) oli nigerialainen novellikirjailija.


title: Cyprian Ekwensi

text: Ekwensi syntyi Minnassa. Hän kirjoitti englannin kielellä, ja häntä pidettiin taidokkaana afrikkalaisen elämänmenon kuvaajana. Hän oli ennen kirjailijanurallaan menestymistä metsätöissä ja opettajana.


title: Cyprian Ekwensi

text: Ekwensi opiskeli Ibadanin Government Collegessa. Hänen tunnetuimpien teostensa joukkoon lukeutuu "People of the City" (1954). Hänellä oli vaimonsa Eunice Anyiwon kanssa viisi lasta.


title: Cyprian Ekwensi

text: Ekwensi menehtyi Enugussa 86 vuoden ikäisenä.


title: Gertrude B. Elion

text:
Gertrude Belle Elion (23. tammikuuta 1918 – 21. helmikuuta 1999) oli yhdysvaltalainen biokemisti ja farmakologi. Hän voitti vuonna 1988 Nobelin lääketieteen palkinnon yhdessä James W. Blackin ja George H. Hitchingsin kanssa.
Elion syntyi New Yorkissa juutalaisille vanhemmille. Hän valmistui Hunter Collegesta vuonna 1937 ja New Yorkin yliopistosta 1941, mutta hänen etenemistään jatko-opinnoissa haittasi Yhdysvalloissa yhä tuohon aikaan vallinnut seksismi.


title: Gertrude B. Elion

text: Elion oli alun perin Hitchingsin avustaja, mutta tuli myöhemmin tunnetuksi myös omilla saavutuksillaan; hän kehitti itsenäisestikin useita yhä yleisessä käytössä olevia lääkeaineita. Hänelle myönnettiin Nobelin lisäksi vuonna 1991 National Medal of Science. Hän eli naimattomana ja kuoli Pohjois-Carolinassa 81-vuotiaana.


title: Gertrude B. Elion

text: Elion valittiin vuonna 1991 National Inventors Hall of Fameen.


title: Jukka Toijala

text: Jukka Mikael Toijala (s. 9. toukokuuta 1972 Kouvola) on suomalainen koripallovalmentaja ja aktiiviuransa lopettanut koripalloilija. Hän on toiminut muun muassa Kouvojen ja Joensuun Katajan päävalmentajana sekä Suomen miesten maajoukkueen apuvalmentajana.


title: Jukka Toijala

text: Toijalan kasvattajaseura on Kouvot. Hän pelasi pääsarjassa Kouvojen ja Joensuun Katajan joukkueissa yhteensä 343 runkosarjaottelua ja 87 playoffs-ottelua. Toijalalla on hallussaan kaikkien aikojen toiseksi pisin putki Korisliigassa onnistuneiden kolmosten perättäisissä otteluissa. Hän keräsi uransa aikana 1 082 koriin johtanutta syöttöä, jolla sijoitutaan Korisliigan kaikkien aikojen tilastossa kärkipäähän. Toijala pelasi urallaan 11 miesten ja 28 nuorten maaottelua. Hän pelasi myös Belgian mestaruussarjassa.


title: Jukka Toijala

text: Toijala lopetti pelaajauransa Kouvojen paidassa vaikean lonkkavaivan takia kaudella 2005–2006. Myöhemmin samalla kaudella hän siirtyi Kouvojen apuvalmentajaksi Risto Piiparin toimittua päävalmentajana. Seuraavaksi kaudeksi 2006–2007 Toijala siirtyi Kouvojen päävalmentajaksi.


title: Jukka Toijala

text: Kaudella 2007–2008 Suomen Koripalloliitto valitsi Toijalan Korisliigan vuoden valmentajaksi, kun Kouvot voitti SM-hopeaa. Vuonna 2010 hän siirtyi Joensuun Katajan päävalmentajaksi.


title: Jukka Toijala

text: Kahdeksan vuotta päävalmentajan toimessa uuvutti Toijalan, ja tämä piti välivuoden valmentamisesta kaudella 2014–2015, jolloin Katajan päävalmentajana toimi Pekka Salminen. Toijala kierteli välivuotenaan Euroopan huippuseuroissa ja Yhdysvalloissa. Kauden päätyttyä Toijala palasi Katajan päävalmentajaksi kaksivuotisella sopimuksella.


title: Jukka Toijala

text: Kaudella 2015–2016 Toijalan valmentama Kataja voitti vahvalla esityksellä Korisliigan runkosarjan ja pelasi hyvin europeleissä. Korisliigan pudotuspeleissä joukkue putosi kuitenkin katastrofaalisesti jo puolivälierissä. Toukokuussa 2016 Toijala erotettiin päävalmentajan tehtävästään.


title: Jukka Toijala

text: Kesällä 2016 Toijala nimettiin Suomen Koripalloliiton valmennuksen johtajaksi kaksivuotisella sopimuksella. Hänen tehtäviinsä kuului muun muassa yläkouluikäisten koripalloleirien integroiminen osaksi Koripalloliiton maajoukkuepolkujärjestelmää.


title: Jukka Toijala

text: Toijala valmensi helmikuusta 2017 kevääseen 2018 Romanian pääsarjassa pelannutta CSA Steaua Bukarestia, jonka hän johdatti kummallakin valmentajakaudellaan hopealle.


title: James W. Black

text: James Whyte Black (14. kesäkuuta 1924 – 21. maaliskuuta 2010) oli skotlantilainen farmakologi. Hänet palkittiin lääketieteen Nobelilla vuonna 1988.


title: James W. Black

text: Black kehitti 1950-luvulla propranololin. Hänelle myönnettiin Nobelin lisäksi Albert Lasker -palkinto kliinisestä lääketieteellisestä tutkimustyöstä vuonna 1976 ja Wolfin palkinto vuonna 1982. Hän toimi vuosina 1992–2006 Dundeen yliopiston rehtorina.


title: James W. Black

text: Blackista tehtiin "Knight Bachelor" vuonna 1981, ja vuonna 2000 hän sai Order of Meritin. Hän oli Royal Societyn jäsen.


title: James Black

text: James Black on muun muassa seuraavien henkilöiden nimi:


title: Anthony Dowell

text: Sir Anthony James Dowell CBE (s. 16. helmikuuta 1943) on brittiläinen tanssija ja baletinjohtaja.


title: Anthony Dowell

text: Dowell syntyi Lontoossa ja aloitti uransa Royal Balletissa vuonna 1961. Hänestä tuli vuonna 1966 sen ensitanssija, ja vuosina 1986–2001 hän toimi Royal Balletin taiteellisena johtajana.


title: War of the Dead

text: War of the Dead – Stone’s War on vuonna 2011 ensi-iltansa saanut toimintakauhuelokuva, jonka on ohjannut ja käsikirjoittanut Marko Mäkilaakso. Elokuva on Mäkilaakson ensimmäinen täyspitkä elokuvaohjaus, ja sen pääosassa ovat Andrew Tiernan, Mikko Leppilampi, Samuli Vauramo, Andreas Wilson ja Jouko Ahola.


title: War of the Dead

text: Elokuva kuvattiin Liettuassa kesällä 2007, ja sen piti valmistua vuonna 2008. Rahoitusongelmien takia lähes valmiin elokuvan julkaisu kuitenkin lykkääntyi vuosilla. Elokuvan ensi-ilta oli viimein Toronto After Dark -filmifestivaalilla vuonna 2011. ja teatterilevitykseen elokuva pääsi vuonna 2012. Suomessa elokuvan teatteriensi-ilta oli 4. toukokuuta 2012.


title: War of the Dead

text: Toisessa maailmansodassa suomalaisista ja yhdysvaltalaisista sotilaista koostuvalle valiojoukolle annetaan tehtävä, tuhota natsien salainen bunkkeri. Tehtävä menee pahasti pieleen sotilaiden huomatessa, että natsit olivat tehneet bunkkerissa kokeita kuolemattomuudella eivätkä heidät tappamansa natsi- ja neuvostosotilaat pysy kuolleina.


title: British Movement

text: The British Movement (BM) on entisen brittiläisen uusnatsismia edustavan puolueen nimi. Sitä käyttää edelleen pieni oikeistolainen ääriryhmä.


title: British Movement

text: Alkuperäisen BM:n perusti nimellä National Socialist Movement Colin Jordan vuonna 1962. Nimenvaihdos British Movementiksi oli vuorossa 1968. Jordanin johtama puolue kampanjoi avoimen kansallissosialististen tunnusten kuten hakaristin ja Adolf Hitlerin kuvien alla.


title: British Movement

text: British Movement osallistui vaaleihin 1970 ja 1974, mutta ei saanut juuri kannatusta avoimen natsisminsa ja National Front -puolueen äärioikeiston parissa nauttiman korkeamman kannatuksen takia.


title: Kattilakivi

text: Kattilakivi on höyrykattiloissa syntyvää kivettymää. Se syntyy kattilavedessä olevista kivennäisaineista. Kattilan korkeissa lämpötiloissa ne kiteytyvät ja muodostavat kerrostumia kulma- ja liitoskohtiin.


title: Kattilakivi

text: Kattilakiven syntymistä pyritään nykyään ehkäisemään lisäämällä kattilaveteen erityisiä suojakemikaaleja. Ennen kemikaalien kehittymistä kattilakivi poistettiin määräajoin hakkaamalla se irti erityisillä kattilavasaroilla. Työ oli raskasta ja vaarallista.


title: LampLiteLtd

text: LampLiteLtd on keväällä 2005 perustettu helsinkiläinen levy-yhtiö ja kirjankustantamo. Sen johtajana ja muunakin yleismiehenä toimii mm. musiikkikirjailijana tunnettu Lamppu Laamanen. Yhtiön artisteja ovat olleet ainakin Tumppi Varonen, Ari Taskinen, Mother Goose ja T.Tuomanen + Bombay Boys.


title: British National Front

text: British National Front, yleensä tunnettu muodossa National Front, on brittiläinen äärioikeistolainen puolue, jonka aktiivisinta aikaa olivat 1970- ja 1980-luvut. Sen ideologia on valkoinen nationalismi.


title: British National Front

text: Puolue perustettiin 1967.


title: Johanna Debreczeni

text: Johanna Debreczeni (s. 28. huhtikuuta 1980) on suomalainen iskelmälaulaja. Hänet kruunattiin tangokuningattareksi Seinäjoen Tangomarkkinoilla vuonna 2004. Hänen isänsä oli unkarilainen muusikko Gabriel Debreczeni. Vuoden 1998 tangokuningas Jouni Keronen on Debreczenin serkku.


title: Johanna Debreczeni

text: Debreczeni syntyi Tampereella ja esiintyi vuosina 1997–1998 "Grease"-musikaalissa. Kirjoitettuaan ylioppilaaksi Tampereen lyseon lukiosta vuonna 1999 hän suuntautui ravintoalalle, mutta toimi myös ala-asteen koulunkäyntiavustajana.


title: Johanna Debreczeni

text: Debreczeni harrastaa teatteria ja on hakenut Teatterikouluun. Hänen laulujaan ovat muun muassa ”Parempaa” (2004), ”Ikävä jää” (2004) ja ”En kuole kyyneliin” (2006).


title: Johanna Debreczeni

text: Nykyisin hän asuu puolisonsa kanssa Nokialla ja hänellä on yksi lapsi.


title: Tiikerililja

text: Tiikerililja ("Lilium lancifolium") on liljalaji, joka kasvaa luonnonvaraisena Kiinassa, Koreassa ja Japanissa. Se kasvaa noin 60–120 senttimetrin pituisiksi. Kasvin varren lehdet ovat kierteisesti asettuneita ja muodoltaan lähes suikeita. Varren yläosassa on itusilmuja. Tiikerililjan kaarevaperäisissä kukissa on oranssinpunaiset, tummalaikkuiset kehälehdet, jotka ovat enintään 10 cm pitkiä.


title: Tiikerililja

text: Tiikerililja on helppohoitoinen puutarhakasvi, joka menestyy auringossa tai puolivarjossa. Tiikerililjan erottaa esimerkiksi ruskoliljasta siitä, että tiikerililjan kukat roikkuvat alaspäin, keisarinkruunun eli ruskoliljan kukat aukeavat ylöspäin.


title: Hölmöläisten laiva

text: Hölmöläisten laiva on Dingon ensimmäinen demo vuodelta 1983. Demo sisälsi muun muassa hitit "Nimeni on Dingo" ja "Lakatut varpaankynnet". Yhtye lähetti demon useisiin levy-yhtiöihin, muttei saanut kaikilta positiivista vastaanottoa. CBS lähetti demonauhan yhtyeelle takaisin toteamalla, ettei Neumannin kappaleissa ole kaupallista potentiaalia. Poko Rekordsilta demo ei koskaan palautunut takaisin ja myöhemmin ilmeni Epe Heleniuksen heittäneen sen roskakoriin tyytymättömänä kuulemaansa. Lopulta Finnlevy kiinnostui yhtyeestä demon kuultuaan ja solmi levytyssopimuksen Dingon kanssa. Seuraavana vuonna julkaistiin yhtyeen ensimmäinen studioalbumi, "Nimeni on Dingo".


title: Hölmöläisten laiva

text: Ensimmäiset viisi kappaletta nauhoitti Dingon alkuperäinen trio-kokoonpano Annankatu 6:ssa vuonna 1982. Mukana soittamassa oli saksofonisti Juha Unkila, mutta hänen soittamansa osuudet jätettiin pois yhtyeen päästyä myöhemmin levyttämään. Loput demosta äänitettiin ulvilalaisessa Lapan studiossa Jarkko Even ja Tuomo Vähä-Pesolan liityttyä vuonna 1983.


title: Hölmöläisten laiva

text: Demon kappaleista "Nimeni on Dingo", "Aino", "Lakatut varpaankynnet", "Sinä ja minä", "Nahkatakkinen tyttö" ja "Levoton Tuhkimo" levytettiin vuonna 1984. "Hölmöläisten laiva" levytettiin Neumannin sooloversiona vuonna 1992. "Radio Rodadero" levytettiin vuonna 1994 nimellä "Inshallah Rock". Kappaleita "Kuumat kuninkaat" ja "Tiikeri" ei levytetty koskaan. Vuonna 2006 osa demon sisällöstä julkaistiin Dingon kokoelmalla "Kunnian päivät 1983–1986". Demoversioita kappaleista "Sinä ja minä", "Nahkatakkinen tyttö" ja "Levoton Tuhkimo" ei julkaistu, sillä niistä ei löydetty julkaisukelpoisia kopioita.


title: Hölmöläisten laiva

text: Osa demon kappaleista poikkesi levytetyistä versioista. Esimerkiksi "Levoton Tuhkimo", "Nimeni on Dingo" ja "Aino" olivat hitaampia sekä "Nahkatakkinen tyttö" oli alun perin reggae. Viimeksi mainittu oli tehty jo Neumannin aiemmalle MAC -yhtyeelle vuonna 1981.


title: Hölmöläisten laiva

text: Demo on ainoa, jolla soittaa Dingon alkuperäinen kokoonpano, sillä ennen ensimmäisen studioalbumin äänittämistä kosketinsoittaja Tuomo Vähä-Pesola erotettiin yhtyeestä ja hänen tilalleen liittyi Pete Nuotio.


title: Isaac Titsingh

text: Isaac Titsingh (10. tammikuuta 1745, Amsterdam – 2. helmikuuta 1812 Pariisi oli hollantilainen lääkäri, tutkija, kauppias ja suurlähettiläs. Hän työskenteli pitkään itä-Aasiassa ja toimi Hollannin Itä-Intian kauppakomppanian (VOC) vanhempana virkamiehenä. Hän edusti Eurooppaa koko Aasian kattaneen kauppasopimuksen neuvotteluissa Japanin Tokugawan kanssa. Hän matkusti kahdesti Edoon tapaamaan Shōgunia muita bakufun korkeita edustajia. Myöhemmin hän toimi Hollannin ja VOC:n pääsihteerinä Chinsurassa, länsi-Bengalissa. Titsingh työskenteli yhdessä Englannin Itä-Intian kauppakomppanian edustajan Charles Cornwallisin kanssa. Vuonna 1795 hän edusti Hollantia ja VOC:tä Kiinassa, jossa Keisari Qianlong vastaanotti hänet, toisin kuin Englannin edustajan. Kiinassa Titsingh toimi käytännössä Hollannin suurlähettiläänä ja toimi samaan aikaan VOC:n kaupallisena edustajana.


title: Öhringen

text: Öhringen on kaupunki Hohenlohen piirikunnassa Baden-Württembergin osavaltiossa Saksassa.


title: Öhringen

text: Vuoden 2008 lopussa Öhringenin asukasluku oli 22 811, joten se on asukasluvultaan Hohenlohen piirikunnan suurin kaupunki.


title: Nordman (yhtye)

text: Nordman on ruotsalainen yhtye joka yhdistelee tuotannossaan kansanmusiikkiia, rockia ja popia. Sen muodostavat laulaja Håkan Hemlin sekä avainviulua soittava Mats Wester, hän on myös yhtyeen lauluntekijä. Nordmanin hittejä ovat olleet mm. kappaleet "Förlist", "Be mig", "Det sista du ser" ja " Vandraren". Yhtye hajosi vuonna 1998 yhtyeen keulahahmon Hemlinin huumeongelman vuoksi, mutta teki uuden tulemisen vuonna 2004 Hemlinin läpikäytyä huumevieroituksen ja palattua töihin.


title: Nordman (yhtye)

text: Nordman on osallistunut Melodifestivalen-kilpailuun (Ruotsin Euroviisukarsintaa vastaava kilpailu) kahdesti: vuonna 2005 kappaleella "Ödet var min väg", sijoitus loppukilpailussa oli 9. sija. Vuonna 2008 yhtye osallistui Karlskronan esikarsinnassa 1.3.2008 kappaleella "I lågornas sken" ja pääsi Kirunassa 8.3.2008 pidettyyn toiseen osakilpailuun ja selviytyi edelleen Globenilla 15.3.2008 järjestettyyn finaaliin, sijoittuen kuudenneksi.


title: HowStuffWorks

text: HowStuffWorks.com on englanninkielinen tieteeseen ja tekniikkaan keskittynyt WWW-sivusto, joka selittää erilaisten asioiden toimimista.


title: HowStuffWorks

text: Sivuston perusti entinen Pohjois-Carolinan osavaltionyliopiston opettaja Marshall Brain vuonna 1998 harrastuksenaan. Seuraavana vuonna hän haki riskipääomaa ja perusti HowStuffWorks, Inc:in kehittämään sivustoa. Maaliskuussa 2002 se myytiin atlantalaiselle Convex Groupille, jolloin yhtiön päämaja siirtyi Carysta Pohjois-Carolinasta Atlantaan.


title: HowStuffWorks

text: Sivusto laajentui alkuperäiseltä alaltaan käsittämään muitakin aiheita kuten biologiaa ja selittämään yliluonnollisia ilmiöitä. Tavaramerkillä on julkaistu myös neljä kirjaa: "HowStuffWorks" ja "More HowStuffWorks", "How Much Does the Earth Weigh?" ja "What If?".


title: HowStuffWorks

text: Lokakuussa 2007 Discovery-tiedekanavaa pyörittävä Discovery Communications osti sivuston 250 miljoonalla dollarilla.


title: Little Fish

text: Little Fish on australialainen elokuva vuodelta 2005. Sen ohjasi Rowan Woods.


title: Little Fish

text: Little Fish kertoo Tracy Heartista (Cate Blanchett), entisestä heroiiniaddiktista, joka pyrkii pakenemaan menneisyyttään.


title: Jaakko Uhlbäck

text: Jaakko Uhlbäck (s. 31. elokuuta 1978 Kuopio) on suomalainen entinen jääkiekkoilija, jonka kasvattajaseura on KalPa.


title: Jaakko Uhlbäck

text: KalPassa Uhlbäck pelasi 103 SM-liiga-ottelua, mukaan lukien viisi ottelua liigakarsinnoissa, jossa Uhlbäck ei saanut tilastomerkintöjä. Karsintojen jälkeen Uhlbäck pelasi vielä kaksi kautta Kuopiossa, kunnes hän siirtyi Tampereelle Tapparan paitaan. Uhlbäck pelasi viisi kautta saalistaen 48 tehopistettä eli 9,6 pistettä per kausi.


title: Jaakko Uhlbäck

text: Tapparassa tehty uusi pisteennätys oli kaudella 2000–2001 tehty 19 pistettä, 9+10. Uhlbäck siirtyi kaudeksi 2003–2004 JYPiin, jossa pelasi kaksi kautta. Uusi pisteennätys oli 10 pistettä suurempi kuin Tapparassa saavutettu, 29 pistettä. Uhlbäck iski 13 maalia ja 16 syöttöä kaudella 2004–2005. Tämän kauden jälkeen Uhlbäck siirtyi Espooseen Bluesin paitaan, jossa mies pelasi kaikkiaan viisi kautta.


title: Jaakko Uhlbäck

text: Ennätyspisteiden kasvu:


title: Birgitta Dahl

text: Birgitta Dahl (s. 20. syyskuuta 1937) on ruotsalainen sosiaalidemokraattisen työväenpuolueen poliitikko. Hän istui Ruotsin valtiopäivillä vuosina 1969–2002.


title: Birgitta Dahl

text: Dahl oli valtiopäivien puhemies vuosina 1994–2002. Hän oli aiemmin toiminut vuosina 1982–1990 maansa energia- ja vuosina 1986–1991 ympäristöministerinä.


title: Birgitta Dahl

text: Dahlin puolisona on ollut vuodesta 1986 poliitikko Enn Kokk. Myös hänen tyttärensä Anna Berger Kettner (s. 1961) on poliittinen vaikuttaja.


title: Birgitta Dahl

text: Dahl on todennut Ruotsin radiossa, että suurin osa siitä, mitä sanottiin Kambozan vallankumouksesta, oli valetta ja spekulointia.


title: Jaettu Berliini

text: Jaettu Berliini on yhdysvaltalainen elokuva vuodelta 2006. Sen ohjasi Steven Soderbergh. Elokuva perustuu Joseph Kanonin romaaniin. Elokuva sijoittuu Berliiniin, heti toisen maailmansodan jälkeiseen aikaan.


title: Jaettu Berliini

text: Elokuva pyrkii imitoimaan 1940-luvun film noir -elokuvaa ja on siksi mustavalkoinen. Toisaalta se sisältää seksikohtauksia, joita 1940-luvulla ei olisi suvaittu.


title: Eurajoki (joki)

text: Eurajoki on Eurajoen vesistön laskujoki Lounais-Suomessa Satakunnassa. Se saa alkunsa Säkylän Pyhäjärven pohjoispäästä Euran Kauttualta ja virtaa entisen Kiukaisten ja Eurajoen halki laskien Eurajoensalmeen Selkämereen. Joki on Eurajoen vesistön kokoava joki. 2018 happamoituminen aiheutti joessa kalakuolemia


title: Eurajoki (joki)

text: Euran keskustan tuntumassa yhtyy Ahmasjärven laskujoki Ahmasoja Eurajokeen. Merkittävin sivujoki on kuitenkin Köyliönjärvestä laskeva Köyliönjoki. Seuraava isompi sivujoki on Euran Turajärvestä laskeva Juvajoki, joka yhtyy Eurajokeen Eurajoen keskustassa.


title: Eurajoki (joki)

text: Kokemäenjoesta johdetaan vettä Harjavallasta putkea pitkin Köyliönjokeen. Se täydentää Eurajoen virtausta kuivaan aikaan, kun siitä otetaan Pappilankosken kohdalla vettä Rauman kaupungille johtaen se Äyhönjärvelle.


title: Eurajoki (joki)

text: Pyhäjärven luusua sijaitsee Lohiluomassa. Joki on padottu sen säännöstelyn takia 700 metrin päässä luusuasta. Samalla, kun varmistetaan järven pinnankorkeuden tasaisuus, yritetään pitää Eurajoen virtaama tasaisena ja mahdollisimman runsaana. Joki ohittaa Kauttuan paperitehtaat, jotka hyödyntävät jokea raakavesilähteenään. Kallioinen maasto saattaa joen alas noin 13 metrin pudotuksella 600 metrin matkalla Kauttuan peltoaukealle.


title: Eurajoki (joki)

text: Joki on kuluttanut itselleen pohjoista kohti viettävää uomaa, joka virtaa noin 13 kilometriä Euran ja Eurakosken läpi leveän peltoaukean poikki. Joki putoaa tällä matkalla vain 5–8 metriä, joten virtaus on verkkaista. Lyhyessä Eurakoskessa vesi kuitenkin saa vauhtia, kun se ohittaa kylän mutkitellen noin kaksi kilometriä, jolloin joki tekee jyrkän käännöksen länttä kohden samalla, kun siihen yhtyy Köyliönjoki.


title: Eurajoki (joki)

text:
Eurakosken jälkeen noin seitsemän kilometrin päässä joki saapuu Paneliaan, jossa joki haarautuu sulkien uomiensa väliin Papinsaaren. Saaren jälkeen joki tekee reilun kiepin sulkien sisäänsä Panelian kirkon, joka sekin on nykyään saaressa, sillä Paneliankosken voimalaa varten tehty ränni sulkee sen eristyksiin.
Panelian jälkeen noin viiden kilometrin matkalla joki halkoo peltoaukeita, jotka on raivattu tasaisesta suosta ja joita reunustavat lukuisat hiidenkiukaat. Nykyinen laaja viljelysaukea oli muinoin Panelianlahdeksi kutsuttu merenlahti. Pienen vuolteen jälkeen, seuraavien 3 kilometrin matkalla joki toimii rajajokena Eurajoen ja Euran kuntien välissä, samalla kun se ahtautuu Kakkerinsuon ja Lamminsuon väliin.


title: Eurajoki (joki)

text: Noin neljän kilometrin jälkeen se saavuttaa Huhdan ja Irjanteen, jossa ovat Saharin- ja Faltun kosket ja padot. Joki mutkittelee itsensä lounaaseen vielä seitsemän kilometrin matkan Eurajoen keskustaan. Joki on täällä padottu Pappilankosken voimalaitoksen takia. Voimalaitoksen alapuolella noin kilometrin päässä Eurajokeen yhtyy Juvajoki, joka tuo vedet Turajärvestä. Merelle on paikasta 8 kilometriä. Matkalla ovat vielä Suutalankosken pato, Nolponkoski, Masinikoski, Vuojoen kartano ja Tiironkoski. Joki laskee Eurajoensalmeen vierekkäin Lapinjoen kanssa.


title: Eurajoki (joki)

text: Eurajoessa on yhteensä 11 koskea, joissa toimii kolme vesivoimalaitosta: Eurakosken voimalaitos, Paneliankosken voimalaitos sekä Pappilankosken voimalaitos. Lisäksi joen alkupäässä Kauttuan paperitehtaiden kohdalla on säännöstelypato (Kauttuan pato). Sen on myös joissakin lähteissä virheellisesti mainittu olevan voimalaitos.


title: Eurajoki (joki)

text: Rauman seudun vesihuollon turvaamiseksiKokemäenjoesta Köyliönjokeen on vedetty putki, jota käytetään erityisen kuivina aikoina lisäämään Eurajoen vesimäärää.


title: Eurajoki (joki)

text: Eurajoen perkaus asia oli esillä 1700-luvun lopulla, kun viereinen Kokemäenjoen koskienperkaushankkeita seurattiin. Asiaa otettiin pitäjänkokouksissa esille 1794−95, mutta tulvien haitta jakaantui eri taloille eri lailla. Tämän vuoksi yksimielisyyteen perkauksien yksityiskohdista päästiin ja työt aloitettiin vasta 1800-luvun vaihteessa. Suomen sota keskeytti kaikki hankkeet ja niitä päästiin jatkamaan vasta Suomen Keisarillisen Koskenperkausjohtokunnan ohjamana 1820-luvun alussa.


title: Eurajoki (joki)

text: Vuonna 1821 ehdotti Vaaniin kartanoherra P-J. Timm Euran pitäjänkokouksessa, että Eurajoen perkaus käynnistettäisiin. Kokouksessa osa vastustivat hanketta, mutta Timm toimitti asian Suomen Keisarilliselle Koskenperkausjohtokunnalle, joka lähti mukaan hankkeeseen. Keväällä 1823 kruununvouti määrättiin pitämään asiasta kokous. Pitäjän väki lupasi toteuttaa hankkeen, jos johtokunta tukisi sitä 491 1/14 päivätyöllä. Syksyllä 1824 kokoonnuttiin kolmannen kerran kuulemaan paroni Carl Rosenkampffin perkaussuunnitelmasta. Suunnitelmaa tukemaan saatiin 13 726 ruplan ja 82 kopeekan määräraha. Kaikki alkoi yhteistoimin, mutta ajan saatossa syntyi riitoja ja vastustusta. Esimerkiksi 1830-luvulla riideltiin monestakin asiasta toisia osakkaita vastaan. Lopulta työ keskeytyivät vuosiksi. Asiat sovittiin osittain, koska työt jatkuivat ja vasta Kauttuan pehtoorin A. H. Franckin kuolema mahdollisti Kauttuan koskien perkauksen 1850-luvulla. Tässä vaiheessa Säkylän ja Yläneen asukkaat perkasivat myös Pyhäjärven luusuan, joka kuitenkin kului liikaan ja aiheutti Eurajoen alajuoksulla tulvia ja vahinkoa. Vuonna 1853 ei tämäkään toimenpide vielä riittänyt, koska tarvetta oli vielä perata Laukolankoski ja Eurakoski.


title: Eurajoki (joki)

text: Pyhäjärven järvenlaskusta käytiin kiistaa, mutta sitten 30. marraskuuta 1851 määräsi hovioikeus perkaamaan Kauttuan koskesta kivet. Koskenperkuun seurauksena veden kulku helpottui huomattavasti, ja Pyhäjärven pinta aleni enemmän kuin oli määrätty eli noin 1,8 metriä.


title: Émile Picard

text: Émile Picard (24. heinäkuuta 1856 Pariisi – 11. joulukuuta 1941 Pariisi) oli ranskalainen matemaatikko ja tieteen historioitsija. Picard oli sekä Ranskan tiedeakatemian että Ranskan akatemian jäsen.


title: Émile Picard

text: Silkkitehtaanjohtajaisänsä kuolemasta ja Pariisin vuoden 1870 piirityksestä huolimatta Picard saattoi jatkaa opintojaan Napoléon-lyseossa. Hän pääsi toisena maineikkaaseen École polytechniqueen ja ensimmäisenä École normale supérieureen, ja opiskelupaikakseen hän valitsi jälkimmäisen. Sieltä hän valmistui 1877. Hän toimi assistenttina Pariisissa ja sitten Toulousessa ja pääsi yliopistonlehtoriksi vuonna 1881. Samana vuonna hän avioitui professorinsa Charles Hermiten tyttären Marien kanssa. He menettivät kolme viidestä lapsestaan ensimmäisen maailmansodan aikana.


title: Émile Picard

text: Émile Picard sai pian mainetta matemaatikkojen keskuudessa ratkaisemalla vaikeiksi tunnustettuja teoreemoja. Näiden töittensä tähden hänet haluttiin valita Ranskan tiedeakatemian jäseneksi, mutta valintaa lykättiin vuoteen 1889, koska Picardia pidetiin liian nuorena.


title: Émile Picard

text: Vuonna 1885 hänet valittiin Pariisin yliopiston luonnontieteellisen tiedekunnan professoriksi, ja hänestä tuli Joseph-Alfred Serret'n seuraaja differentiaalilaskennan professorina. Myöhemmin hänen oppituolikseen tuli analyysi ja algebra. Hän toimi vuosina 1894–1937 myös Pariisin "École centrale des arts et manufacturen" professorina, ja tässä tehtävässä hän toimi yli 10 000 insinöörin opettajana.


title: Rance Howard

text: Harold Rance Howard, alun perin Beckenholdt (17. marraskuuta 1928 – 25. marraskuuta 2017) oli yhdysvaltalainen näyttelijä. Hän syntyi Oklahomassa ja oli vuoden 1982 Emmy-ehdokas.


title: Rance Howard

text: Howard tunnettiin televisiosta mm. 1960-luvun "Gentle Ben" - ja 1990-luvun "Babylon 5" -sarjasta. Lisäksi hän vieraili esimerkiksi "Seinfeldissä" ja "The Andy Griffith Show’ssa". Elokuvarooleja Howardilla oli esimerkiksi "Musiikkimiehessä" (1962), "Lannistumattomassa Lukessa" (1967) ja "Suuressa autopuhalluksessa" (1977).


title: Rance Howard

text: Howard oli naimisissa näyttelijä Jean Speegle Howardin kanssa vuodesta 1949, kunnes tämä kuoli 2. syyskuuta 2000. Parin avioliitosta syntyivät lapset Ron ja Clint Howard, molemmat tunnettuja elokuva-/televisioalan vaikuttajia. Näyttelijä Bryce Dallas Howard (s. 1981) on Rance Howardin lapsenlapsi.


title: Rance Howard

text: Howard meni uusiin naimisiin 29. kesäkuuta 2001, ja hänestä tuli isoisoisä 16. helmikuuta 2007 Bryce Dallas Howardin synnytettyä poikavauvan.


title: The New Pornographers

text: The New Pornographers on kanadalainen indie rock -yhtye, joka aloitti vuonna 1997.


title: Ella ja seitsemän törppöä

text: Ella ja seitsemän törppöä on Timo Parvelan kirjoittama Ella-sarjan kahdestoista kirja. Se julkaistiin vuonna 2007.


title: Ella ja seitsemän törppöä

text: Ellan luokalle on tullut uusi oppilas, Paavo, jonka Ella tunsi jo ennestään. Paavo on kova kilpailemaan ja väittää, että hänellä on enemmän isiä kuin kenelläkään muulla oppilaalla. Tuukka ei usko Paavon höpinöitä ja lyö Paavon kanssa vetoa: he matkustavat kaupunkiin Paavon isää tapaamaan. Vedonlyönnin häviäjä ei enää jatkossa pääse heidän lempikivelleen.


title: Ella ja seitsemän törppöä

text: Kaupungissa luokka kilpailee lapsikuoro Pampuloiden kanssa kuumailmapallokyydistä (luokka haluaa tähystellä Paavon isää). Ellan luokka laulaa vain "Lentävää kalakukkoa," mutta kuoro vaihtaa kappaletta, kunnes kuumailmapallo karkaa kuoro kyydissään. Samalla myös Paavo on kadonnut, ja oppilaat lähtevät seuraamaan hänen bussiaan taksilla. Muotinäytöksessä Pate ja Samppa esiintyvät kuuluttajan vastustuksesta huolimatta. Oppilaat myös kohtaavat opettajan, joka on vaimonsa kanssa viikonloppuostoksilla. Paavo on tehnyt edellisenä päivänä isänpäiväkortteja, joita oppilaat löytävät sieltä täältä. Tuukka tunnustaa huijanneensa Paavon bussiin, koska halusi voittaa vetonsa.


title: Ella ja seitsemän törppöä

text: Luokka näkee Paavon televisiossa, ja he epäilevät tämän olevan ohjelmassa esiintyvien seitsemän törpön vankina. He lähtevät jäähallille kuuluttaakseen Paavoa, mutta laulavatkin lapsikuoro Pampuloina Suomen ja Ruotsin kansallislauluna "Lentävän kalakukon" ja saavat seurakseen jäähallin pysäköintialueelta koiran. Musta auto, jota ajava mies halajaa koiraa, pelästyttää luokan karkuun pimeälle varastoalueelle, missä he tapaavat seitsemän törppöä.


title: Ella ja seitsemän törppöä

text: Televisioaseman ulkopuolella luokka näkee Paavon, ja he pääsevät lähetykseen. Opettaja yrittää kotonaan katsoa vaimonsa kanssa televisiota, mutta siellä näkyy oppilaita kuten kaupungillakin. Televisiossa Paavo tapaa isänsä, ja he ovat jälleen yhdessä. Oppilaat kuulevat runsaasti selityksiä ja ymmärtävät kaiken. Seuraavana päivänä, joka on isänpäivä, Paavo kertoo muulle luokalle muuttavansa pois. Tuukka siis saa istua kivellä edelleen. Lopuksi oppilaat antavat Paten isänpäivälahjaksi opettajalle.


title: Diktys

text: Diktys viittaa seuraaviin asioihin:


title: Diktys

text: Diktys viittaa neljään eri kreikkalaisen mytologian hahmoon:


title: Diktys

text: Diktys oli kalastaja ja Serifoksen kuninkaan Polydekteen veli; molemmat Magnesin poikia. Argoksen kuninkaan Akrisioksen saatua ennustuksen, että hänen oman tyttärensä poika surmaisi hänet, hän tyttärensä saatua pojan sulki molemmat arkkuun ja heitätti heidät merelle. Arkku kuitenkin ajautui Serifokseen, ja siellä sen löytänyt Diktys otti huomaansa äidin ja kasvatti tämän pojan, Perseuksen, aikuiseksi huolehtien heistä hyvin. Perseus myöhemmin surmasi Medusan ja pelastettua Andromedan, mutta palattuaan takaisin Serifokseen joutui huomaamaan, että hänen äitinsä ja Diktys olivat joutuneet piiloutumaan temppeliin Polydekteen väkivaltaisuutta. Tapettuaan Polydekteen näyttämällä tälle Medusan päätä, hän asetti Diktyksen kuninkaaksi.


title: Diktys

text: Diktys oli yksi kahdestatoista merimiehestä, joita Dionysos – silloin nuorukainen – pyysi viemään hänet Naksokseen. Nämä kuitenkin halusivat irstailla matkalaisensa kanssa tämän kauneuden vuoksi, jolloin Dionysos sai viininlehviä nousemaan, ja leijonia ja panttereita tulemaan esiin ympäri laivaa. Tällöin merimiehet peloissaan hyppäsivät mereen, jossa he muuttuivat delfiineiksi yhtä lukuun ottamatta, joka oli vastustanut tovereitaan.


title: Diktys

text: Diktys oli kentauri, joka osallistui Peirithooksen ja Hippodameian häihin. Lapiittien ja kentaurien välille syntyneessä taistelussa Diktys joutui pakenemaan Peirithoosta mutta liukastui ja putosi alas jyrkänteeltä seivästäen itsensä suureen saarni-puuhun.


title: Diktys

text: Diktys oli Poseidonin ja Agameden, Augeiaan tyttären, poika.


title: Juan José Ibarretxe

text: Juan José Ibarretxe Markuartu (s. 15. maaliskuuta 1957, Llodio) on baskinationalistipoliitikko. Hän oli Espanjan Baskimaan aluehallinnon johtaja eli lehendakari (baskiksi "Eusko Jaurlaritzako Lehendakaria", espanjaksi "Presidente del Gobierno Vasco") 1999–2009. Hän edustaa nationalistipuolue Baskien kansallispuoluetta.


title: Juan José Ibarretxe

text: Ibarretxe opiskeli taloustiedettä Baskimaan yliopistossa. Hän oli Llodion pormestari neljä vuotta ja hänet valittiin autonomisen alueen parlamenttiin 1984. Hän oli 1983–1994 talouskomissiossa ja 1995 tuolloinen pääministeri José Antonio Ardanza nimitti hänet varapääministeriksi. Vuoden 1998 vaalien jälkeen Ibarretxe seurasi Ardanzaa pääministerinä. Hänen hallitustaan tukivat myös Eusko Alkartasuna ja Ezker Batua Berdeak. Ibarretxe pysyi Baskimaan johdossa kolmien vaalien ajan.


title: Juan José Ibarretxe

text: Ibarretxe esitteli 2003 suunnitelmansa "Plan Ibarretxen" Baskimaan muuttamisesta "vapaasti Espanjaan assosioituneeksi yhteisöksi", jolla olisi oma oikeusjärjestelmänsä ja edustus Euroopan unionissa.


title: Juan José Ibarretxe

text: Vuoden 2009 Baskimaan vaaleissa paikallinen sosialistipuolue nousi suurimmaksi puolueeksi ja päätti näin baskinationalistien 30-vuotisen valtakauden. Ibarretxen seuraajaksi tuli Patxi López Partido Popularin tuella.


title: Panu Hämäri

text: Panu Pertti Juhani Hämäri (s. 10. toukokuuta 1962 Helsinki) on entinen SM-tason amerikkalaisen jalkapallon pelaaja, joka on sittemmin toiminut yrittäjänä ja poliittisissa kampanjoissa.


title: Panu Hämäri

text: 2010-luvulla Hämärin näkyvin toiminta on ollut toiminta yrittäjien (erityisesti pienyrittäjien, joihin Hämäri itse on kuulunut 1980-luvulta lähtien) ja yrittäjyyden puolestapuhujana ja taustavaikuttajana eri organisaatioiden kautta.


title: Panu Hämäri

text: Hämärin peliura alkoi Helsinki Roostersissa vuonna 1982 ja päättyi Kannelmäki Whipsissä vuonna 1991. Vuosina 1983 ja 1986 Hämäri voitti Roostersissa Suomen mestaruuden. Pelaamisen jälkeen hän toimi yhden kauden hyökkäyksen linjan apuvalmentajana Whipseissä.


title: Panu Hämäri

text: Kaudella 1985 Hämäri joutui hakemaan vauhtia Roostersin "apujoukkueen" Breakersin riveissä loukattuaan polvensa kauden ensimmäisessä ottelussa.


title: Panu Hämäri

text: Ennen amerikkalaisessa jalkapallossa pelaamistaan Hämäri harrasti muun muassa judoa Heikki Arpiaisen valmennuksessa sekä uintia HTU:n (Nykyisin HTU Stadi) erikoisvalmennusryhmässä.


title: Panu Hämäri

text: Urheilu-uransa jälkeen Hämäri on toiminut varsin värikkäästi liike-elämässä ja konsulttina. Lisäksi Hämäri on kääntänyt internetiin amerikkalaisia ja englantilaisia itsensä valmentamisen oppikirjoja sekä omia kirjoituksiaan muun muassa myyntityön kehittämisestä ja osaamisen johtamisesta. Brian Tracy Internationalin kotisivujen mukaan hän toimi myös Tracyn perustaman iLearningGlobalin Suomen johtajana.


title: Panu Hämäri

text: Ilmeisesti tätä osaamista ja Hämärin solmimia kontakteja liike-elämään hyödynnettiin Hämärin toimiessa Atlantis FC:n varainhankintayhtiöksi perustetun Atlantis Palvelut Oy:n toimitusjohtajana, joka teki ainakin osan toimeksiannoistaan yhtiön kautta. Yhtiön kotisivuilla mainostettiin toiminnan lisäksi joukkueen kotisivuja ja junioritoimintaa. Hämäri jatkoi urheilutoiminnassa Atlantis FC:n varainhankkijana ja markkinointivastaajana. Hän jätti tehtävän joukkueen sekavan tilanteen vuoksi kesällä 2009.


title: Panu Hämäri

text: 2012 keväästä 2013 loppuun Hämäri toimi Casa Business Servicen operatiivisena johtajana ja julkaisi muun muassa kirjan "52 tapaa kehittää itseään" sekä muita pienempiä teoksia. 2013 syksyllä Hämäri siirtyi QITS Finland Oy/ HRD Finlandin johtajaksi.


title: Panu Hämäri

text: Hän on viime vuosina toiminut aktiivisesti myös kokoomuksen kampanjoissa, muun muassa vuoden 2007 eduskuntavaaleissa ehdokas Marja Vuennon kampanjan PR-vastaavana ja vuoden 2008 kunnallisvaaleissa Jorma Karlstedtin kampanjapäällikkönä. Vuoden 2009 eurovaaleissa Hämäri löytyy eurovaaliehdokas Nina Suomalaisen tukijoukoista. Vuoden 2012 presidentinvaalin aikana hän oli Sauli Niinistön kampanjassa aktiivisesti mukana.


title: Panu Hämäri

text: Vuonna 2008 Hämäri valittiin Helsingin Kokoomusyrittäjien hallituksen jäseneksi ja yrittäjyysvaliokunnan puheenjohtajaksi. Vuonna 2013 Hämäri valittiin Helsingin Kokoomusyrittäjien puheenjohtajaksi. Hän on toiminut aktiivisena pienyrittäjien tukemisen lobbarina ja tuonut näyvästi esille yrittäjyyden haasteita.


title: Publius Aelius Hadrianus Afer

text:
Publius Aelius Hadrianus Afer oli roomalainen virkamies, joka eli ensimmäisellä vuosisadalla. Hän oli keisari Trajanuksen serkku ja tulevan keisarin Hadrianuksen isä.
Publius Aelius Hadrianus Afer syntyi Espanjassa, lähellä nykyistä Sevillaa. Hän sai lisänimen "Afer", afrikkalainen, palveltuaan hyvin Mauritaniassa. Hän sai preettorinviran, mutta kuoli pian sen jälkeen noin vuonna 85. Orvoksi jäänyt poika jäi Trajanuksen ja Publius Acilius Attianuksen kasvatettavaksi.


title: Theun de Vries

text: Theun(is) Uilke de Vries (26. huhtikuuta 1907 – 21. tammikuuta 2005) oli alankomaalainen kirjailija, jonka tuotantoon kuuluu sekä proosaa että runoutta. Hän syntyi Veenwoudenissa ja kuoli keuhkokuumeeseen Amsterdamissa 97-vuotiaana.


title: Theun de Vries

text: Vriesin ensimmäinen runokokoelma "De terugkeer" on vuodelta 1927; myöhempiin tunnettuihin teoksiin lukeutuvat "Rembrandt" (1931), "Stiefmoeder aarde" (1936), "Het meisje met het rode haar" (1956) ja "Het zwaard, de zee en het valse hart" (1966).


title: Theun de Vries

text: Vriesin romaaneista useat käsittelevät historiallisia aiheita, ja kirjailijalle myönnettiin useita keskeisiä alankomaalaisia kulttuuripalkintoja, kuten P. C. Hooftin palkinto vuonna 1962. Hänen teostensa alkuperäiskieli on hollanti.


title: Toimintatutkimus

text: Toimintatutkimus on pääosin laadullisen tutkimuksen suuntaus, jolla pyritään kehittämään kohteena olevaa organisaatiota sen toimintatapoihin vaikuttamisen kautta. Toimintatutkimuksessa on keskeistä vaikuttamisen pyrkimys ja toisaalta tutkijan osallistuminen toimintaan ja mukanaolo organisaation arkipäivässä. Taustaltaan toimintatutkimus on yhteiskunta- ja suunnittelutieteellistä, mutta sitä sovelletaan laajalti myös kasvatustieteellisissä yhteyksissä.


title: Toimintatutkimus

text:
Toimintatutkimuksessa yhdistyy kohteen analyysi ja siihen vaikuttaminen. Stephen Kemmis ja Mervyn Wilkinson kuvaavat tätä tunnetulla, paradoksaaliselta kuulostavalla lausumallaan, jonka mukaan "todellisuutta muutetaan, jotta sitä voitaisiin tutkia ja todellisuutta tutkitaan, jotta sitä voitaisiin muuttaa".
Tutkimuksen aluksi kartoitetaan nykytilanne ja selvitetään tutkimukseen vaikuttavia lähtökohtia. Kartoituksen pohjalta ideoidaan tutkimuksen toimintamalli eli vaikuttamisohjelma. Toteutetaan ns. interventioita eli vaikuttavia toimenpiteitä, seurataan ja havainnoidaan niiden vaikutuksia. Ns. evaluaatio merkitsee erityistä toiminnan vaikuttavuuden arviointia.


title: Toimintatutkimus

text:
Prosessin lopulla pyritään vaikuttamaan siihen, että kehittyneempi toimintamalli juurtuisi toimintatutkimuksen kohteena olleeseen organisaatioon. Tätä vaihetta voidaan nimittää jälkihoidoksi, vaikka nimitys saattaa johtaa harhaan. On toivottavaa, että prosessi jatkuisi omavaraisena tutkimuksen tai sen tietyn vaiheen päätyttyä.
Toimintatutkimuksessa interventiolla tarkoitetaan kohdeorganisaatiossa tehtävää muutosta, jolla pyritään avaamaan uusia näkökulmia organisaation toimintatapoihin. Interventiolla ei sinänsä siis välttämättä uskota saavutettavan esimerkiksi toiminnan tehostumista tai parantumista vaan tuloksena voi olla myös uusi tapa ajatella, jonka tehty muutos mahdollistaa purkaessaan tottumukseksi muodostuneita ajattelu- ja toimintamalleja.


title: Katupoikia

text:
Katupoikia on suomalaisen Problems?-yhtyeen debyyttialbumi. Sen julkaisi Johanna-levymerkki kesällä 1980 ja CD-versio lilmestyi vuonna 1989. Albumin B-puolen kappaleet ovat live-esityksiä Problemsin keikoilta Tavastialta ja Kill Citystä kesältä 1979.
”Lanka palaa” on versio vuonna 1967 ensi-illan saaneesta Hair-musikaalin laulusta ”Flesh Failures (Let The Sun Shine In)”. Sen on aiemmin esittänyt suomeksi nimellä ”Kulje valoon kulje Aurinkoon” Tampereen Popteatteri. ”Tiina on niin nuori” on versio The Ramones -yhtyeen kappaleesta ”Sheena Is a Punk Rocker”.


title: Flemming Flindt

text: Flemming Ole Flindt (30. kesäkuuta 1936 – 3. maaliskuuta 2009) oli tanskalainen nykytanssija ja koreografi.


title: Flemming Flindt

text: Flindt syntyi Kööpenhaminassa ja aloitti uransa 19-vuotiaana. Hän oli ennättänyt niittää mainetta jo Lontoota ja Pariisia myöten ennen kiinnitystään solistitanssijaksi Pariisiin (1960–1965).


title: Flemming Flindt

text: Flindt toimi vuosina 1966–1978 Tanskan kuninkaallisen balettin johtajana. Monet hänen koreografioistaan ovat syntyneet Eugène Ionescon näytelmiin pohjautuen.


title: Eric Maskin

text: Eric Stark Maskin (s. 12. joulukuuta 1950 New York City, New York, Yhdysvallat) on yhdysvaltalainen taloustieteen tutkija ja professori Princetonissa sijaitsevassa Institute for Advanced Study tutkimuslaitoksessa. Lisäksi hän toimii vierailevana luennoijana Harvardin yliopistossa. Vuonna 2007 Eric Maskin palkittiin taloustieteen Nobelin palkinnolla mekanismin suunnitteluun liittyvästä tutkimustyöstään yhdessä Leonid Hurwiczin ja Roger Myersonin kanssa.


title: Nona Gaprindašvili

text: Nona Terentjevna Gaprindašvili (; s. 3. toukokuuta 1941) on georgialainen shakin suurmestari. Hän syntyi Zugdidissa ja oli kuudentena shakin naisten maailmanmestarina vuosina 1962–1978. Gaprindašvili sai ensimmäisenä naisena suurmestarin arvonimen 1978.


title: Nona Gaprindašvili

text: Georgian itsenäistyttyä hän johti vuoteen 1996 asti maan olympiakomiteaa.


title: Nona Gaprindašvili

text: Gaprindašvili johtaa Georgian presidentti Mikheil Saakašvilia vastustavaa, oligarkki Badri Patarkatsišvilin rahoittamaa Yhdistynyttä demokraattista puoluetta.


title: Yleisön pyynnöstä

text: Yleisön pyynnöstä on suomalaisen Problems? -yhtyeen toinen studioalbumi. Se julkaistiin vuonna 1981.


title: Keith Haring

text: Keith Haring (4. toukokuuta 1958 – 16. helmikuuta 1990) oli yhdysvaltalainen kuvataiteilija. Hän syntyi Pennsylvaniassa ja tuli alun perin tunnetuksi julkisella katutaiteellaan. Hän kuoli AIDSiin 31-vuotiaana.


title: Keith Haring

text: Haring opiskeli aluksi taidetta lyhyen aikaa Pittsburghissa, mutta muutti 1978 New Yorkiin jatkaakseen siellä taideopintojaan. Hän tutustui Kenny Scharfiin ja Jean-Michel Basquiatiin ja uppoutui heidän kanssaan kaupungin punk-klubien ja katutaiteen maailmaan.


title: Keith Haring

text: Vuonna 1981 Haring alkoi piirtää graffiteja New Yorkin metroon. Omintakeinen kuvakieli ja röyhkeä piirtäminen julkisissa tiloissa tekivät hänestä nopeasti kuuluisan. Haring teki sittemmin tilaustyönä suuria seinämaalauksia eri puolille maailmaa. Haring myös avasi vuonna 1986 oman liikkeen New Yorkissa, joka myi hänen piirroksillaan varustettuja tuotteita. Haring kuoli AIDSiin vuonna 1990.


title: Ajan hermo

text: Ajan hermo on suomalaisen Problems? -yhtyeen 9. studioalbumi. Se julkaistiin 4. syyskuuta 2006.


title: Ajan hermo

text: Albumilla on mukana myös ""Looking for Problems?"" -niminen bonus-DVD.


title: Kunnian kentät (kirja)

text: Kunnian kentät – Tarinaa Dingosta on vuonna 1985 julkaistu Kari Levolan kirja Dingo-yhtyeestä. Kirjassa kerrotaan yhtyeen ja sen jäsenten menneisyydestä sekä seurataan yhtyeen kiertue-elämää. Kirja julkaistiin syksyllä 1985 samoihin aikoihin Dingon samannimisen "Kunnian kentät" -maxisinglen kanssa. Kirjan kustansi Artmix.


title: Magnes

text: Magnes () viittaa kreikkalaisessa mytologiassa kolmeen eri hahmoon:


title: Young Americans

text: Young Americans on brittiläisen rockmuusikko David Bowien maaliskuussa 1975 julkaistu yhdeksäs studioalbumi, joka merkitsi suurta muutosta hänen musiikissaan. Bowie on myöhemmin kertonut albumin olleen kunnianosoitus ”soulin soundille”.Immonen 2005, s. 73. Albumin päättävä kappale ”Fame” oli Bowien ensimmäinen listaykkönen Yhdysvaltain Billboard-listalla.


title: Young Americans

text: Bowie oli luopunut tavaramerkikseen muodostuneesta glam rockista niin musiikillisesti kuin imagollisestikin ja siirtynyt soul- ja funk-vivahteiseen ilmaisuun. Hän oli leikkauttanut hiuksensa lyhyiksi ja ryhtynyt käyttämään siistejä pukuja esiintymisasuinaan.Buckley 2005, s. 225. Myös hänen lauluäänensä oli kehittynyt vahvaksi vibraton tukemaksi baritoniksi.Buckley 2005, s. 260.


title: Young Americans

text: Albumi sai kiitosta erityisesti yhdysvaltalaisilta kriitikoilta, mutta kaupallinen menestys oli kuitenkin hieman edellistä albumia "Diamond Dogsia" heikompaa. Esimerkiksi Britanniassa "Young Americans" sijoittui listalla toiseksi, kun Bowien kolme edellistä studioalbumia olivat nousseet listan kärkipaikalle.


title: Young Americans

text: Bowie oli huhtikuussa 1974 muuttanut New Yorkiin, Yhdysvaltoihin ja kiinnostunut paikallisesta musiikista, muun muassa soulista ja rhythm and bluesista.Nyman 1979, s. 85.Immonen 2005, s. 71. Hän kävi myös useiden tummaihoisten artistien, kuten Marvin Gayen, The Isley Brothersin sekä The Jackson 5:n konserteissa, ja tältä pohjalta syntyi albumin tyylilaji, jota Bowie itse kutsui nimellä ”plastic soul” (). Vaikutteita soulista oli kuultavissa jo lokakuussa 1974 julkaistulla "David Live" -livealbumilla ja myös muutamissa kappaleissa huhtikuussa 1974 julkaistulla edellisellä studioalbumilla "Diamond Dogs".


title: Young Americans

text: Eräs tärkeä tekijä uuden tyylin synnyttämiselle oli Bowien taustayhtyeen uusi komppikitaristi Carlos Alomar, jolla oli vahva tausta rhythm and blues- ja funk-musiikin parissa.Buckley 2005, s. 230. Bowie oli tavannut Alomarin loppuvuodesta 1973, ja hänestä muodostui Bowien musiikin kannalta tärkeä osa seuraavaksi viideksitoista vuodeksi.Buckley 2005, s. 232–233.


title: Young Americans

text: Uuden albumin äänitykset alkoivat Philadelphian Sigma Sound -studioilla noin neljä kuukautta edellisen studioalbumin "Diamond Dogsin" julkaisun jälkeen ja kyseisen albumin promootiokiertueen oli tarkoitus vielä jatkua 2. syyskuuta.Buckley 2005, s. 242.


title: Young Americans

text: Äänitysten kokoonpano oli sekoitus valkoisia ja mustia muusikkoja.Buckley 2005, s. 243. Bowie on myöhemmin kertonut, kuinka ammattimuusikot saivat hänen soinnuiltaan eurooppalaisen ”muovisoulinsa” kuulostamaan aidon amerikkalaiselta.


title: Young Americans

text: David Bowie tahtoi laulaa kappaleet ”livenä” yhtä aikaa yhtyeen kanssa, ja tuottaja Tony Viscontin mukaan näin tapahtuikin 80 prosentissa albumin lauluista. Visconti oli myös järjestänyt studiotilan niin, että kaikilla oli katsekontakti toisiinsa.Buckley 2005, s. 243.